ബാബരി ഭൂമിതര്‍ക്കം: മൂന്നംഗ മധ്യസ്ഥ സംഘത്തെ നിയമിച്ചു\nമൂന്നംഗ സംഘത്തെയാണ് നിയോഗിച്ചത്. സുപ്രീംകോടതി റിട്ട. ജഡ്ജി ഖലീഫുല്ലയാണ് സമിതി ചെയര്‍മാന്. ശ്രീ ശ്രീ രവിശങ്കര്, മുതിര്‍ന്ന അഭിഭാഷകന് ശ്രീംറാം പാഞ്ചു എന്നിവര് സമിതി അംഗങ്ങളാണ്.\n08 Mar, 2019 at 04:51 PM\nബാബരി മസ്ജിദ് ഭൂമി തര്‍ക്കം പരിഹരിക്കാന് സുപ്രീംകോടതി മധ്യസ്ഥ സംഘത്തെ നിയോഗിച്ചു. മുന് സുപ്രീംകോടതി ജഡ്ജി എഫ്.എം ഖലീഫുള്ള അധ്യക്ഷനായ സമതിയില് മുതിര്‍ന്ന അഭിഭാഷകന് ശ്രീറാം പഞ്ചുവും ആര്‍ട്ട് ഓഫ് ലിവിംഗ് മേധാവി ശ്രീ ശ്രീ രവിശങ്കറുമാണ് അംഗങ്ങള്. ഫൈസാബാദിലായിരിക്കും ചര്‍ച്ച. എട്ട് ആഴ്ചയാണ് സമയം അനുവദിച്ചിരിക്കുന്നത്.\nചീഫ് ജസ്റ്റിസ് രഞ്ജന് ഗഗോയ് അധ്യക്ഷനായ അഞ്ചംഗ ഭരണഘടന ബഞ്ചിന്റേതാണ് സുപ്രധാന ഉത്തരവ്. വിരമിച്ച സുപ്രീംകോടതി ജഡ്ജി എഫ്.എം ഇബ്രാഹിം ഖലീഫുള്ളയാണ് മധ്യസ്ഥ സംഘത്തെ നയിക്കുക. മുതിര്‍ന്ന അഭിഭാഷകന് ശ്രീറാം പഞ്ചുവും ആര്‍ട്ട് ഓഫ് ലിവിംഗ് മേധാവി ശ്രീ ശ്രീ രവിശങ്കറുമാണ് സംഘത്തിലെ മറ്റു അംഗങ്ങള്. കൂടുതല് പേരെ ഉള്‍പ്പെടുത്തണമോ എന്ന് ഇവര്‍ക്ക് തീരുമാനിക്കാം. ആവശ്യമെങ്കില് നിയമ സഹായവും തേടാം. എല്ലാം പക്ഷേ സുപ്രീം കോടതി മേല്‍നോട്ടത്തിലായിരിക്കും.\nബാബരി കേസ്; മധ്യസ്ഥരുടെ പേരുകള് കക്ഷികള് സമര്‍പ്പിച്ചു\nഉത്തര്‍പ്രദേശില് ബാബരി മസ്ജിദ് ഭൂമി നിലകൊള്ളുന്ന ജില്ലയായ ഫൈസാബാദിലാണ് ചര്‍ച്ച നടക്കുക. രാഴ്ചക്കുള്ളില് ചര്‍ച്ച തുടങ്ങണം. എട്ട് ആഴ്ച്ചക്കകം പൂര്‍ത്തിയാക്കണം. നാലാഴ്ച്ചക്കകം ആദ്യ റിപ്പോര്‍ട്ട് സമര്‍പ്പിക്കണം എന്നും സുപ്രീം കോടതി ഉത്തരവിട്ടു. രഹസ്യ സ്വഭാവമുള്ള ചര്‍ച്ചയാണ് നടക്കുക. മാധ്യമങ്ങള് റിപ്പോര്‍ട്ട് ചെയ്യാതിരിക്കുന്നതാണ് ഉചിതമെന്നാണ് സുപ്രീംകോടതി ഉത്തരവില് വ്യക്തമാക്കുന്നുണ്ട്. ഇക്കാര്യത്തില് മധ്യസ്ഥ സംഘത്തിന് അന്തിമ തീരുമാനമെടുത്ത് ഉത്തരവ് ഇറക്കാനാകും.\nവിദ്യാര്‍ത്ഥിക്ക് എസ്.എഫ്.ഐ യൂണിറ്റ് സെക്രട്ടറിയുടെയും പ്രസിഡന്റിന്റേയും മര്‍ദ്ദനം: കുസാറ്റില് പ്രതിഷേധം\nബി.ജെ.പി രാജ്യത്തെ ഏറ്റവും സമ്പന്നമായ രാഷ്ട്രീയ പാര്‍ട്ടി\nയോഗി സര്‍ക്കാരിന് സുപ്രിംകോടതിയുടെ നോട്ടീസ്


ഇന്ത്യയിലെ ചരിത്ര സ്മാരകങ്ങൾ| Must Visit Historical Places in India - Malayalam Nativeplanet\n»ഈ ചരിത്രസ്മാരകങ്ങൾ കാണാത്ത യാത്രികനാണോ?\nPublished: Thursday, October 18, 2018, 12:00 [IST]\n4 hrs ago പര്യാതന് പര്‍വ് പദ്ധതി: ഇനി യാത്ര ചെയ്താൽ മാത്രം മതി...കാശ് സർക്കാർ തരും\nNews നിങ്ങള് കാസര്‍കോട്ടുകാരനാണോ, നിങ്ങള്‍ക്കായി ഇതാ കിഫ്ബിയുടെ പ്രവാസി ഓണ്‍ലൈന് ടെലിപ്രെസന്‍സ് ക്വിസ്\nകോട്ടകളിലും കൊട്ടാരങ്ങളിലും തുടങ്ങി ഇന്ത്യയുടെ ചരിത്രം തേടുന്നവർ കണ്ടിരിക്കേണ്ട കുറച്ച് ഇടങ്ങളുണ്ട്. കാലപ്പഴക്കത്തിൽ കാഴ്ചകൾ പലതും വ്യക്തമല്ലെങ്കിലും ചരിത്രം മുഴുവൻ ഭദ്രമായി ഇരിക്കുന്ന കുറച്ചിടങ്ങൾ. മതത്തിന്റെയും വേർതിരിവിന്‍റെയും വേലിക്കെട്ടുകൾക്കിടയിൽ പെടാതെ ഇന്നും ചരിത്രത്തോട് ചേർന്നു കിടക്കുന്ന ഇടങ്ങൾ. ഒരു സഞ്ചാരി എന്ന നിലയിൽ കണ്ടിരിക്കേണ്ട ഇന്ത്യയിലെ പ്രധാനപ്പെട്ട ചരിത്ര സ്മാരകങ്ങളെ അറിയാം...\nമുഗൾ വാസ്തുവിദ്യയുടെ ഇന്നത്തെ ഏറ്റവും വലിയ അടയാളങ്ങളിലൊന്നാണ് പ്രണയത്തിന്റെ സ്മാരകമായ താജ്മഹൽ എന്ന ലോക വിസ്മയം. ഇന്ത്യയെ ലോകത്തിനു മുന്നിൽ അടയാളപ്പെടുത്തുന്ന ഏറ്റവും വലിയ സ്മാരകമായ ഇത് അന്നും ഇന്നും സഞ്ചാരികളുടെ പ്രിയപ്പെട്ട ഇടങ്ങളിലൊന്നാണ്. അത്ഭുതപ്പെടുത്തുന്ന നിർമ്മാണ വിദ്യയുയും അലങ്കാരങ്ങളും ഒക്കെയാണെങ്കിലും ജീവിതത്തിൽ ഒരിക്കലെങ്കിലും കണ്ടിരിക്കേണ്ട കാഴ്ചയാണിതെന്ന കാര്യത്തിൽ ഒരു സംശയവും ഇല്ല.\nകരിങ്കല്ലിൽ ചരിത്രം കോറിയിട്ട ഒരു നാട്..ഹംപി...സഞ്ചാരികൾക്കും ചരിത്രകാരൻമാർക്കും ഒരിക്കലും അവഗണിക്കുവാൻ പറ്റാത്ത ഇവിടം ലോകത്തെമ്പാടു നിന്നുള്ളവരുടെയും പ്രിയപ്പെട്ട കേന്ദ്രമാണ്. ഇന്ത്യൻ ചരിത്രത്തിലെ പ്രധാനപ്പെട്ട വിജയനഗര സാമ്രാജ്യത്തിന്റെ അവസാന ഭരണകേന്ദ്രങ്ങളിലൊന്നായിരുന്ന ഇവിടം ഇന്ന് കല്ലുകളിൽ ചരിത്രമെഴുതിയ നാടാണ്. യുനസ്കോയുടെ ലോക പൈതൃക ഇടങ്ങളുടെ പട്ടികയിൽ ഉൾപ്പെട്ടിരിക്കുന്ന ഇവിടുത്തെ കാഴ്ചകൾ അതിമനോഹരമാണ്. അത്ഭുതപ്പെടുത്തുന്ന നിർമ്മാണ ശൈലിയിലുള്ള ക്ഷേത്രങ്ങളും കൊട്ടാരങ്ങളും ഒക്കെ ഇവിടുത്തെ കാഴ്ചകളിൽ ചിലത് മാത്രമാണ്.\nമുഗൾ സാമ്രാജ്യത്തിൻറെ അഭിമാനസ്തംഭങ്ങളിലൊന്നായിരുന്ന ഫത്തേപൂർ സിക്രി ഇന്നും കാലത്തിന്റെ ഇടപെടലുകളെ അതിജീവിച്ച് നിൽക്കുന്ന ഒരു സ്മാരകമാണ്. ഇരട്ട നഗരങ്ങളായിരുന്ന ഫത്തേപൂരിനെയും സിക്രിയെയും ചേർത്ത് അക്ബർ ചക്രവർത്തിയാണ് ഫത്തേപൂർ സിക്രി എന്ന പേരിൽ മുഗൾ സാമ്രാജ്യത്തിന് ഒരു തലസ്ഥാനം സൃഷ്ടിക്കുന്നത്. തലസ്ഥാനമായി മാറിയെങ്കിലും വളരെ പെട്ടന്നു തന്നെ ഉപേക്ഷിക്കപ്പെട്ട ഒരു നഗരമാണിത്. ഇന്ന് സന്ദർശകരുടെ പ്രിയപ്പെട്ട ഇടമാണെങ്കിലും പഴയ പഴയ പ്രൗഡി ഇതിനവകാശപ്പെടാനില്ല.\nഇന്ത്യൻ സ്വാതന്ത്ര്യ സമര ചരിത്രത്തിലെ ഏറ്റവും കറുത്ത അധ്യായങ്ങളിലൊന്ന് തുറക്കുന്ന ഇടമാണ് പ‍ഞ്ചാബിലെ ജാലിയൻ വാലാബാഗ്. 1919 ഏപ്രിൽ 13 ന് നിരായുധരായ പതിനായിരത്തിലധികം ആളുകൾക്കിടയിലേക്ക് ബ്രിട്ടീഷുകാർ നടത്തിയ വെടിവെയ്പ്പും അതിനെ തുടർന്നുണ്ടായ മരണങ്ങളുമാണ് ജാലിയൻ വാലാബാഗ് കൂട്ടക്കൊല എന്നറിയപ്പെടുന്നത്. സ്വാതന്ത്ര്യ സമര പ്രവർത്തനങ്ങൾക്ക് ഏറെ കരുത്തു പകർന്ന ഈ സംഭവത്തിന്റെ സ്മാരകമാണ് ഇവിടെ സംരക്ഷിക്കപ്പെടുന്നത്.\nമുംബൈയിലെ ഏറ്റവും പ്രധാനപ്പെട്ട സ്മാരകങ്ങളിലൊന്നാണ് ഗേറ്റ് വേ ഓഫ് ഇന്ത്യ. അറബിക്കടിലനോട് അഭിമുഖമായി സ്ഥിതി ചെയ്യുന്ന ഈ സ്മാരകം ജോർജ് അഞ്ചാമൻ രാജാവിന്റെയും ക്യൂൻ മേരിയുടെയും ഇന്ത്യാ സന്ദർശനത്തിന്റെ ഓർമ്മയ്ക്കായി നിർമ്മിച്ചതാണ്. 1924 ലാണ് ഇതിൻരെ നിർമ്മാണം പൂർത്തീകരിക്കുന്നത്.\nഇന്ത്യന് ചരിത്രത്തിലെ ഏറ്റവും ഉയരമേറിയ നിർമ്മിതികളിലൊന്നായ കുത്തബ് മിനാർ കഥകളും മിത്തുകളും ധാരാളമുള്ള ഒരു നിർമ്മിതിയാണ്. ചുവന്ന മണൽക്കല്ലിൽ ഇറാനിയൻ വാസ്തു വിദ്യയിൽ നിർമ്മിക്കപ്പെട്ടിരിക്കുന്ന ഇത് ഇന്ത്യയിൽ ഏറ്റവും അധികം സന്ദർശകർ തേടിയെത്തുന്ന ഇടം കൂടിയാണ്. ലോകത്തിലെ പുരാതനമായ ഉയരം കൂടിയ കെട്ടിടങ്ങളിൽ ഒന്നായ ഇത് യുനസ്കോയുടെ പൈതൃക സ്മാരകങ്ങളിലൊന്നു കൂടിയാണ്.\nചരിത്രത്തിലെ ഭരണാധികാരികളുടെ കൈകടത്തലുകൾ കൊണ്ട് നശിപ്പിക്കപ്പെട്ട സ്മാരകങ്ങളുടെ പട്ടികയിൽ ഒന്നാമത് നിൽക്കുന്ന ഒരിടമാണ് ഡെൽഹിയിലെ ചെങ്കോട്ട. കാലത്തിന്റെ അടയാളങ്ങൾക്ക് കീഴ്പ്പെട്ട ഈ സ്മാരകം പക്ഷേ, സഞ്ചാരികളുടെ പ്രിയ ഇടം തന്നെയാണ്. രണ്ടു കിലോമീറ്ററോളം വിസ്തൃതിയിൽ കിടക്കുന്ന ഈ കോട്ട യുനസ്കോയുടെ ലോക പൈതൃക സ്മാരകങ്ങളിലൊന്നു കൂടിയാണ്. ഷാജഹാൻ ചക്രവർത്തിയാണ് ഇത് നിർമ്മിച്ചത്.\nചുവരുകളിൽ കാമസൂത്ര കൊത്തിവെച്ചിരിക്കുന്ന ഇടം എന്ന നിലയിൽ പ്രസിദ്ധമായ ക്ഷേത്രമാണ് മധ്യപ്രദേശിലെ ഖജുരാഹോ ക്ഷേത്രങ്ങൾ. കാലത്തിന്റെ യവനികയ്ക്കുള്ളിൽ മറഞ്ഞു കിടക്കപ്പെട്ട് അവിചാരിതമായി കണ്ടെത്തിയ ഈ ക്ഷേത്രക്കൂട്ടം ഭാരതീയ കലകളെ ലോകത്തിനു മുന്നിൽ എടുത്തുയർത്തിയ ഒന്നു കൂടിയാണ്.\nഅജന്ത എല്ലോറ ഗുഹകൾ\nമഹാരാഷ്ട്രയിലെ അജന്ത എല്ലോറ ഗുഹകൾ പ്രാചീന ഭാരതീയ വാസ്തുവിദ്യയുടെ മേൻമ ഉയർത്തിക്കാണിക്കുന്ന നിർമ്മിതികളിലൊന്നാണ്. ആറാം നൂറ്റാണ്ടിനും 12-ാം നൂറ്റാണ്ടിനും ഇടയിൽ നിർമ്മിക്കപ്പെട്ട എല്ലോറ ഗുഹാസമുച്ചയത്തിൽ 34 എണ്ണമാണുള്ളത്. ബുദ്ധ ഹിന്ദു ജൈന മതങ്ങളുടെ മിശ്രണമാണ് ഇവിടെ കാണുവാൻ സാധിക്കുക. ഇതിൽ ഏറ്റവും പ്രധാനപ്പെട്ടത് ഇവിടുത്തെ കൈലാസ ക്ഷേത്രമാണ്.\nരണ്ടാം നൂറ്റാണ്ടിലും ആറാം നൂറ്റാണ്ടിലുമായി നിർമ്മിക്കപ്പെട്ട 30 ഗുഹകൾ ചേരുന്നതാണ് അജന്ത ഗുഹകൾ.\nകൊണാർക്ക് സൂര്യ ക്ഷേത്രം\n13-ാം നൂറ്റാണ്ടിലെ നിർമ്മിതിയായ കൊണാർക്ക് സൂര്യ ക്ഷേത്രം യുനസ്കോയുടെ ലോക പൈതൃക സ്മാരകങ്ങളുടെ പട്ടികയിൽ ഉൾപ്പെട്ടിരിക്കുന്ന മറ്റൊരു നിർമ്മിതിയാണ്. ഇന്ത്യയിലെ തന്നെ ഏറ്റവും അറിയപ്പെടുന്ന ഒരു ക്ഷേത്ര നിർമ്മിതി കൂടിയാണിത്. സൂര്യദേവനായി സമർപ്പിക്കപ്പെട്ടിരിക്കുന്ന ഈ ക്ഷേത്രം അതിശയിപ്പിക്കുന്ന ഒരു നിർമ്മിതയാണെന്ന കാര്യത്തിൽ ഒരു സംശയവും ഇല്ല.\nറാണി കി വാവ്\nപടവു കിണറുകൾ കൊണ്ട് ചരിത്രം സൃഷ്ടിച്ച ഗുജറാത്തിലെ ഏറ്റവും മനോഹരമായ നിർമ്മിതകളിലൊന്നാണ് റാണി കി വാവ്. പുതിയ 100 രൂപ കറൻസിയിലെ ചിത്രമായി ആലേഖനം ചെയ്യപ്പെട്ടിരിക്കുന്ന ഇത് സോലങ്കി രാജവംശത്തിലെ ഭീംദേവ് ഒന്നാമന്റെ സ്മരണയ്ക്കായി അദ്ദേഹത്തിന്റെ ഭാര്യ നിർമ്മിച്ചതാണ് എന്നാണ് ചരിത്രം പറയുന്നത്. യുനസ്കോയുടെ ലോക പൈതൃക സ്മാരകങ്ങളുടെ പട്ടികയിൽ 2014 ലാണ് റാണി കി വാവ് ഇടംപിടിക്കുന്നത്. പിന്നീട് 2016ൽ ഇവിടം രാജ്യത്തെ ഏറ്റവും വൃത്തിയായി സംരക്ഷിക്കപ്പെടുന്ന ചരിത്ര സ്മാരകങ്ങളുടെ പട്ടികയിലും ഇടംനേടിയിരുന്നു.\nനിലയ്ക്കലിനെ ഒരു കലാപഭൂമിയാക്കിയവര് അറിയണം ഈ നാടിനെക്കുറിച്ച്...അതിന്‍റെ ചരിത്രത്തെക്കുറിച്ച്...\nകുറച്ച് മുന്നോട്ട് നീങ്ങിയാൽ എത്തുന്നതങ്ങ് പാക്കിസ്ഥാനിൽ...ഇന്ത്യയിലെ പേടിപ്പിക്കുന്ന വിമാനത്താവളങ്ങൾ ഇതാണ്...\nനാഗങ്ങൾ ഭൂമിയിൽ വന്നതെങ്ങനെ? കടലിലെ ഉപ്പും ഭൂമിയിലെ നാഗങ്ങളും തമ്മിലെന്താണ് ബന്ധം? കേരളത്തിലെ ആദ്യ നാഗക്ഷേത്രം പറയും ഇതിനുള്ള ഉത്തരം!!\nചരിത്രസ്മാരകങ്ങളിലേക്ക് യാത്ര പോകും മുൻപ് ഇത് അറിഞ്ഞിരിക്കാം\nചാച്ചാജിയുടെ ഓർമ്മകളിൽ ഈ ഇടങ്ങൾ\nസെപ്റ്റംബർ 27 ന് ഈ സ്മാരകങ്ങളിൽ പ്രവേശനം സൗജന്യം\nRead more about: monuments history taj mahal temples


മോദിക്ക് വീണ്ടും താക്കീതുമായി ബാബ രാംദേവ്; പശുവിന് മതമില്ല\nഅടിക്കടി വര്‍ധിക്കുന്ന ഇന്ധന വില മോദി സര്‍ക്കാരിന് വന്‍തിരിച്ചടി നല്‍കും. ഇതുണ്ടാകാതിരിക്കണമെങ്കില് കര്‍ശന നടപടികള് സ്വീകരിക്കാന് മോദി തയാറാകണം.\n16 Sep, 2018 at 11:57 AM\nനരേന്ദ്ര മോദി സര്‍ക്കാരിന് വീണ്ടും താക്കീതുമായി യോഗ ഗുരു ബാബ രാംദേവ്. ജനങ്ങളുടെ നടുവൊടിച്ച് ദിവസേന കൂട്ടുന്ന പെട്രോള്, ഡീസല് വില മോദി സര്‍ക്കാരിന് വന് തിരിച്ചടിയാകുമെന്നാണ് രാംദേവിന്‍റെ മുന്നറിയിപ്പ്. ഒരു ദേശീയ ചാനല് സംഘടിപ്പിച്ച പരിപാടിയില് പങ്കെടുത്ത് സംസാരിക്കുകയായിരുന്നു അദ്ദേഹം.\nകുറച്ച് നികുതിയിളവ് നല്‍കി സര്‍ക്കാര് തന്നെ അനുവദിച്ചാല്, രാജ്യത്ത് പെട്രോളും ഡീസലും 35-40 രൂപക്ക് വിതരണം ചെയ്യാന് കഴിയുമെന്ന് രാംദേവ് പറഞ്ഞു. ജി.എസ്.ടിയുടെ പരിധിയില് ഇന്ധനം കൊണ്ടുവരേണ്ടത് ആവശ്യമാണ്. പക്ഷേ ഇത് 28 ശതമാനത്തിന്‍റെ കീഴിലായിരിക്കരുത്. അടിക്കടി വര്‍ധിക്കുന്ന ഇന്ധന വില മോദി സര്‍ക്കാരിന് വന്‍തിരിച്ചടി നല്‍കും. ഇതുണ്ടാകാതിരിക്കണമെങ്കില് കര്‍ശന നടപടികള് സ്വീകരിക്കാന് മോദി തയാറാകണം. യുവാക്കള്‍ക്കിടയിലെ ഏറ്റവും വലിയ പ്രശ്നമാണ് നിരാശ. അവസരങ്ങളില്ലെന്നാണ് അവര് കരുതുന്നത്. എന്നാല് ഈ തോന്നല് സത്യമല്ല. തനിക്ക് ഗോഡ്ഫാദര്‍മാര് ആരുമില്ല. എന്നിട്ട് പോലും താന് പതഞ്ജലി പോലെ വലിയ ഒരു പ്രസ്ഥാനം കെട്ടിപ്പൊക്കി. താന് പണത്തിന്‍റെ പിന്നാലെ പായുകയല്ല. പണം തനിക്ക് പിന്നാലെ വരികയാണെന്നും രാംദേവ് പറഞ്ഞു.\nമോദിയെ ആര്‍ക്കും വിശമര്‍ശിക്കാം. അത് അവരുടെ മൗലികാവകാശമാണ്. പക്ഷേ അദ്ദേഹം നല്ലത് പോലെ പ്രവര്‍ത്തിക്കുന്നുണ്ട്. സ്വച്ഛ് ഭാരത് പദ്ധതി നടപ്പാക്കിയ അദ്ദേഹത്തിന്‍റെ ഭരണകാലയളവില് വലിയ അഴിമതികളൊന്നും നടന്നിട്ടില്ലെന്നും രാംദേവ് അവകാശപ്പെട്ടു. റാഫേല് ഇടപാട് സംബന്ധിച്ച് ചില രാഷ്ട്രീയ ചോദ്യങ്ങളൊക്കെ ഉയരുന്നുണ്ട്. തനിക്ക് ഏതെങ്കിലുമൊരു രാഷ്ട്രീയ പാര്‍ട്ടിയോട് പ്രത്യേക ചായ്‍വൊന്നുമില്ലെന്നും രാംദേവ് പറഞ്ഞു. പശുവിനെ മതപരമായ ഒരു മൃഗമായി ചിത്രീകരിക്കുന്ന് തെറ്റാണ്. പശുവിന് പ്രത്യേക മതമൊന്നുമില്ലെന്നും രാംദേവ് കൂട്ടിച്ചേര്‍ത്തു.\nModi governmentBaba RamdevPetrol price hikeFuel price hikeToday Petrol Price


KOODATHAYI SERIAL MURDER CASE Archives - TVSAMSKARA\nജയിലില് ജീവനൊടുക്കാന് ശ്രമിച്ച് കൂടത്തായി കൂട്ടക്കൊലക്കേസ് പ്രതി ജോളി; കൈ ഞരമ്പ് മുറിച്ചതില് അവ്യക്തത\nകൂടത്തായി കൊലപാതക കേസ് പ്രതി ജോളി ജയിലില് ആത്മഹത്യയ്ക്ക് ശ്രമിച്ചു. കൈ ഞെരമ്പ് മുറിച്ചാണ് ആത്മഹത്യയ്ക്ക് ശ്രമിച്ചത്. ജോളിയെ കോഴിക്കോട് മെഡിക്കല് കോളേജ് ആശുപത്രിയില് പ്രവേശിപ്പിച്ചു. ഇന്ന്…\nകൂടത്തായി കേസ് ജോളിക്കും കൂട്ടുപ്രതികള്‍ക്കുമെതിരെ കുറ്റപത്രം സമര്‍പ്പിച്ചു: കൊലക്കുറ്റവും ഗൂഢാലോചനയും; കുറ്റപത്രത്തിന് 8000 പേജ്; 246 സാക്ഷികള്\nകൂടത്തായി റോയി തോമസ് കൊലക്കേസില് ജോളി അടക്കമുള്ള പ്രതികള്‍ക്കെതിരെ കോടതിയില് കുറ്റപത്രം നല്‍കി. കൊലക്കുറ്റവും ഗൂഢാലോചന കുറ്റവും അടക്കം ആറ് കുറ്റങ്ങളാണ് പ്രതികള്‍ക്കെതിരെ ചുമത്തിയിരിക്കുന്നത്. എണ്ണായിരം പേജുള്ള…\nകൂടത്തായി കൊലപാതക പരമ്പര; ജോണ്‍സന്റെ രഹസ്യമൊഴി രേഖപ്പെടുത്തിയേക്കും\nകൂടത്തായി കൊലപാതക പരമ്പര കേസില് ബിഎസ്എന്‍എല് ജീവനക്കാരനായ ജോണ്‍സന്റെ രഹസ്യമൊഴി രേഖപ്പെടുത്താനൊരുങ്ങി പൊലീസ്. ഇതു സംബന്ധിച്ച് നാളെ കോഴിക്കോട് ജുഡീഷ്യല് ഫസ്റ്റ്ക്ലാസ് മജിസ്ട്രേറ്റ് കോടതിയില് അപേക്ഷ സമര്‍പ്പിക്കും.…\nകൂടത്തായി കൊലപാതകം; അർധരാത്രിയും തെളിവെടുപ്പ്\nകൂടത്തായി കൊലപാതകക്കേസിലെ മുഖ്യപ്രതി ജോളിയെ തിങ്കളാഴ്ച രാത്രി വീണ്ടും പൊന്നാമറ്റം വീട്ടിലെത്തിച്ച് തെളിവെടുത്തു. സംശയകരമായ വസ്തുവടങ്ങിയ കുപ്പി വീടിന്റെ അടുക്കളയിൽനിന്ന് കണ്ടെത്തി. തിങ്കളാഴ്ച പകൽ നടത്തിയ ചോദ്യംചെയ്യലിൽ…\nകൂടത്തായി കൊലപാതകം; മുസ്ലീം ലീഗ് നേതാവിന്റെ വീട്ടിൽ പോലീസ് റെയ്ഡ് നടത്തി\nകൂടത്തായി കൊലപാതകക്കേസുമായി ബന്ധപ്പെട്ട് പ്രാദേശിക മുസ്ലീം ലീഗ് നേതാവ് ഇമ്പിച്ചി മൊയ്തീനിന്റെ വീട്ടിൽ പോലീസ് റെയ്ഡ് നടത്തി. ഇന്ന് ഉച്ചക്ക് 12.30ഓടെയാണ് ജോളിയുടെ അയൽക്കാരനും മുസ്ലീം ലീഗ് ശാഖ…\nകൂടത്തായി കൊലപാതകം; ജോളിയുടെ അഭിഭാഷകന് കുറച്ച് സാമൂഹിക പ്രതിബദ്ധത ആവാം: എസ്.പി\nകൂടത്തായി കൊലപാതകക്കേസിലെ പ്രതി ജോളിക്ക് ചോദ്യം ചെയ്യലിനെ പ്രതിരോധിക്കാൻ പരിശീലനം നൽകിയത് അഭിഭാഷകനാണെന്ന് കോഴിക്കോട് റൂറൽ എസ്.പി കെ.ജി സൈമൺ. കല്ലറ പൊളിക്കുന്നതിന്റെ തലേദിവസം വേണമെങ്കിൽ പോലീസിന്…


Mind Power | OH Rahman's Academy\nഭാഷാപഠനം കൊണ്ടുള്ള ഏറ്റവും പ്രധാനപ്പെട്ട ഗുണം\nഭാഷകൾ പഠിക്കുമ്പോൾ നമുക്കൊരു ബോണസ് ലഭിക്കുന്നുണ്ട്. ആ ബോണസ് നമ്മുടെ ലക്ഷ്യത്തെക്കാൾ മികച്ചതാണ്. നാം നമുക്ക് നൽകുന്ന ഏറ്റവും നല്ല സമ്മാനമായിരിക്കുമത്. നമ്മുടെ ഏറ്റവും പ്രധാനപ്പെട്ട അവയവമായ മസ്തിഷ്കത്തിന് നമ്മൾ നൽകുന്ന വ്യായാമമാണത്.\nനാം എന്ന് പറഞ്ഞാൽ നമ്മുടെ മസ്തിഷ്കമാണ്. മസ്തിഷ്കം നന്നായി പ്രവർത്തിച്ചാൽ നമ്മുക്ക് നന്നായി പ്രവർത്തിക്കാൻ കഴിയും. മസ്തിഷ്‌കം ശക്തമല്ലെങ്കിൽ പല രോഗങ്ങളും ശരീരത്തിൽ പ്രകടമാകും.\nനമുക്കറിയാമല്ലോ നമ്മുടെ ശരീരത്തിൽ ഏത് അവയവവും ഉപയോഗിച്ചാൽ അത് ശക്തമാകും ഉപയോഗിക്കാതിരുന്നാൽ ദുർബലമാകും. ശരീരാവയവങ്ങൾ ശക്തമാകാൻ വേണ്ടി നമ്മൾ ജിമ്മിൽ പോകാറുണ്ട്. ശരീരാവയവങ്ങൾ അതിശക്തമായി ഉപയോഗിച്ച് അവ ശക്തിപ്പെടുത്തുന്നതിന് വേണ്ടിയാണത്. അതേപോലെ തന്നെ നമ്മുടെ മസ്തിഷ്കം അത് ശക്തമായി ഉപയോഗപ്പെടുത്തുന്ന ഒരു വ്യായാമമാണ് ഭാഷാ പഠനം. ബ്രെയിൻ ജിം വിഭാഗത്തിൽ ഏറ്റവും ഫലവത്താണ് ഭാഷാപഠനം.\nനമ്മുടെ ശരീരത്തിൽ പ്രായം കൂടുന്തോറും ശക്തി കൂടുന്ന ഏക അവയവം മസ്തിഷ്കമാണ്. ശരീരം ക്ഷീണിച്ചാലും മസ്തിഷ്ക ശക്തമാണെങ്കിൽ ഏത് പ്രായത്തിലും നമുക്ക് നമ്മുടെ മേധാവിത്വം നിലനിർത്താൻ പറ്റും എന്ന് മാത്രമല്ല അതി ശക്തമായ അവസ്ഥയിലെത്തിക്കാൻ കഴിയും. അതുകൊണ്ടാണ് ലോകത്തിലെ ശക്തരായ നേതാക്കളെല്ലാം 70 വയസ്സിനു മുകളിൽ പ്രായമുള്ളവരാകുന്നത്.\nമസ്തിഷ്ക വ്യായാമം ജീവിതത്തിലുടനീളം തുടരാത്തതാണ് പലപ്പോഴും മറവി രോഗത്തിനും മറ്റ് ശാരീരിക രോഗങ്ങൾക്കും കാരണം. ആരോഗ്യമുള്ള മസ്തിഷ്കമുണ്ടെങ്കിൽ ആരോഗ്യമുള്ള ശരീരമുണ്ടാവും. നമ്മുടെ ജീവിതത്തിലെ ഏറ്റവും ഊർജസ്വലമായ കാലഘട്ടം നാം പഠിച്ചുകൊണ്ടിരുന്ന കാലഘട്ടമാണ്. പഠനകാലഘട്ടത്തിൽ നാം അറിയാതെ മസ്തിഷ്ക വ്യായാമം നടത്തുന്നുണ്ട് എന്നുള്ളതായിരുന്നു പ്രധാന കാരണങ്ങളിൽ ഒന്ന്. ഭാഷാ പഠനം നമ്മെ ആ ചെറുപ്പകാലത്തേക്ക് കൊണ്ടുപോകുംകൊണ്ടുപോകും. അത് നമുക്കൊരു പുനർജ്ജന്മം പോലെയായിരിക്കും.


Harisson and Shahana complain of death threat from SDPI | ഇവര് കൊല്ലുമെന്ന് പറഞ്ഞാണ് നടക്കുന്നത്; ആറ്റിങ്ങലിൽ എസ്ഡിപിഐക്കാര് ക്വട്ടേഷൻ കൊടുത്തിട്ടാണുള്ളത്; ഞങ്ങളെ കൊന്നിട്ട് നിങ്ങൾക്ക് എന്തുക്കിട്ടാനാണ്? ഞങ്ങൾക്ക് ജീവിക്കണം; മിശ്രവിവാഹത്തെ ചൊല്ലി തന്റെ വീട്ടുകാരും എസ്ഡിപിഐയും കൊല്ലാൻ പരക്കം പാഞ്ഞുനടക്കുന്നുവെന്ന് ഷഹാന; കെവിനെ പോലെ താനും ഒരു പോസ്റ്ററിൽ ഒതുങ്ങിയേക്കാമെന്ന് ഹാരിസൺ; ഫേസ്‌ബുക്ക് ലൈവ് വൈറലാകുന്നു - MarunadanMalayali.com\nJuly 18, 2018 | 10:04 PM IST | Permalink\nതിരുവനന്തപുരം: മിശ്രവിവാഹത്തിന്റെ പേരിൽ തങ്ങളുടെ ജീവന് ഭീഷണിയുണ്ടെന്ന് ഫേസ്‌ബുക്ക് ലൈവിലൂടെ പരാതിപ്പെട്ട് കമിതാക്കൾ. രണ്ടു\nആറ്റിങ്ങൽ സ്വദേശികളായ ഹരിസണും ഷഹാനയും ദീർഘനാളത്തെ പ്രണയത്തിന് ശേഷം രണ്ടുദിവസം മുമ്പാണ് വിവാഹം കഴിച്ചത്. വിവാഹത്തിന് പിന്നാലെ മനസ്സമാധാനം കെടുത്തിക്കൊണ്ട് എസ്ഡിപിഐയും നിസാർ എന്ന വ്യക്തിയും തങ്ങൾക്കെതിരെ വധഭീഷണി മുഴക്കുകയാണെന്നാണ് ഇരുവരും ഫേസ്‌ബുക്ക് ലൈവിൽ പറയുന്നത്. വീട്ടുകാരെ..മാതാപിതാക്കളെയും അനിയത്തിയെയും വധിക്കുമെന്നാണ് ഭീഷണി. തന്റെ അച്ഛനെ ഒന്നുവിളിക്കാൻ പോലും കഴിയാത്ത അവസ്ഥയാണ്. തങ്ങളെ വധിക്കുമെന്നും ഭീഷണി മുഴക്കുന്നുണ്ട്. കെവിന്റെയും നീനുവിന്റെയും ദുരനുഭവവും ഹാരിസൺ ഓർമിപ്പിക്കുന്നു. തനിക്ക് കെവിനെ പോലെയാകാൻ താൽപര്യമില്ലെന്നും ഹാരിസൺ പറഞ്ഞു.\nപൊലീസ് സ്റ്റേഷനിൽ പോകാനോ പരാതിപ്പെടാനോ ഉള്ള സാഹചര്യമില്ല. എന്തുചെയ്യണമെന്നറിയാത്ത അവസ്ഥ വന്നപ്പോഴാണ് ഇങ്ങനെയൊരു വീഡിയോ ഫേസ്‌ബുക്കിൽ പോസ്റ്റ് ചെയ്തതെന്ന് ഹാരിസൺ പറയുന്നു. ഹാരിസണെ താൻ സ്‌നേഹിച്ചത് ജാതിയോ മതമോ നോക്കിയല്ലെന് ഷഹാന പറയുന്നു. വിവാഹം ചെയ്തതും അങ്ങനെ നോക്കിയിട്ടല്ല. ഇപ്പോൾ തന്റെ വീട്ടുകാർ പറയുന്നത് ഹാരിസണെയും അയാളുടെ വീട്ടുകാരെയും തന്നെയും ഒന്നിച്ച് വധിക്കുമെന്നാണ് ഭീഷണിയെന്ന് ഷഹാന പറഞ്ഞു. തനിക്ക് ഹാരിസണിന്റെ കൂടെ ജീവിക്കണം. അതിനാണ് താൻ ഇറങ്ങി വന്നത്. താൻ മരിക്കാൻ ആഗ്രഹിക്കുന്നില്ല. തന്റെ ജാതിയൊന്നും ഹാരിസൺ മാറ്റിയിട്ടില്ല. ഭർത്താവ് ക്രിസ്ത്യാനിയായും താൻ മുസ്ലീമായും തന്നെയാണ് ജീവിക്കുന്നത്. സമ്മർദ്ദം ചെലുത്തി തന്റെ ജാതി മാറണമെന്ന് ആവശ്യപ്പെടുകയോ താൻ അങ്ങനെ ചെയ്യുകയോ ഉണ്ടായില്ല. ഭർത്താവ് മതം മാറണമെന്ന് താനും ആവശ്യപ്പെട്ടിട്ടില്ല. തങ്ങൾക്കിടയിൽ സ്‌നേഹം മാത്രമേയുള്ളു, ഷഹാന പറഞ്ഞു.\nതങ്ങളെ കൊല്ലാൻ ആറ്റിങ്ങലിൽ എസ്ഡിപിഐക്കാർക്ക് ക്വട്ടേഷൻ കൊടുത്തിരിക്കുകയാണ്. അതിന് തങ്ങൾ എന്തുതെറ്റാണ് ചെയ്തത്. അങ്ങനെ തങ്ങളെ കൊന്നാൽ വീട്ടുകാർക്ക് എന്തുനേട്ടമാണ് ഉണ്ടാവുക.? തങ്ങൾക്ക് ജീവിക്കണം .ഇങ്ങനെയൊക്കെ ചെയ്താലും വീട്ടുകാർക്ക് ഒരുഗുണവും കിട്ടാൻ പോകുന്നില്ല. തങ്ങൾ മരിച്ചാലും വീട്ടുകാർക്ക് ഗുണം കിട്ടുമെന്ന് കരുതേണ്ട. അതിന്റെ ശാപമായിരിക്കും വീട്ടികാരെ തേടിയെത്തുക. തന്റെ സ്വന്തം ഇഷ്ടപ്രകാരമാണ് ഇറങ്ങി വന്നത്. തങ്ങൾക്ക് ഒന്നിച്ചുജീവിക്കണം, ഷഹാന പറഞ്ഞുനിർത്തി.


അമേരിക്ക - ചൈന വ്യാപാര യുദ്ധം താല്‍ക്കാലിക വെടിനിര്‍ത്തലിന് തയ്യാറായ സമയത്താണ് കാനഡ വാവെയ് മേധാവി മെങ് വാന്‍ഷുവിനെ അറസ്റ്റ് ചെയ്യുന്നത്.\n17 Dec, 2018 at 04:00 AM\nവാവെയ് മേധാവി മെങ് വാന്‍ഷുവിന്റെ അറസ്റ്റ് അമേരിക്കയുടെ ഹിഡന് അജണ്ടയുടെ ഭാഗമെന്ന് സൂചന. സാമ്പത്തിക - വ്യാപാര രംഗത്ത് ചൈനയുടെ കുതിപ്പ് തടയുന്നതിന് വേണ്ടിയാണ് നീക്കങ്ങളെന്നാണ് വിലയിരുത്തല്. ഇരു രാജ്യങ്ങള്‍ക്കുമിടയില് സാമ്പത്തികവും രാഷ്ട്രീയവുമായ അസ്വസ്ഥകള് മൂര്‍ധന്യാവസ്ഥയില് എത്താനാണ് സാധ്യത.\nഅമേരിക്ക - ചൈന വ്യാപാര യുദ്ധം താല്‍ക്കാലിക വെടിനിര്‍ത്തലിന് തയ്യാറായ സമയത്താണ് കാനഡ വാവെയ് മേധാവി മെങ് വാന്‍ഷുവിനെ അറസ്റ്റ് ചെയ്യുന്നത്. യു.എസ് നിര്‍മിത ഉപകരണങ്ങള് ഇറാനിലേക്ക് കയറ്റുമതി ചെയ്തു എന്നാരോപിച്ചായിരുന്നു അറസ്റ്റ്. എന്നാല് എരിതീയില് എണ്ണയൊഴിക്കുന്നതായിരുന്നു കാനഡയുടെ നടപടിയെന്നാണ് പൊതുവിലയിരുത്തല്. കേവലം കാനഡ - ചൈന ബന്ധത്തിലെ ഉരസലല്ല അത്. അമേരിക്കയും ചൈനയും തമ്മിലുള്ള രാഷ്ട്രീയ സാമ്പത്തിക യുദ്ധത്തിന്റെ തുടര്‍ച്ചയാണ്.\nസാമ്പത്തിക വ്യാപാര രംഗത്ത് ചൈന നടത്തുന്ന കുതിപ്പ് തടയുക എന്ന യു.എസ് ഭരണകൂടത്തിന്റെ അജണ്ടയാണ് ഇതിന് പിന്നില് പ്രവര്‍ത്തിക്കുന്നതതെന്നാണ് ഇവരുടെ പക്ഷം. അതുകൊണ്ട് തന്നെ വാവെയിലോ വാന്‍ഷുവിലോ ഒതുങ്ങുന്നതല്ല ഈ നടപടിയെന്നും ഇവാന് പറയുന്നു. അര്‍ജന്റീനയില് നടന്ന ജി 20 ഉച്ചകോടിക്കിടെ അമേരിക്കന് പ്രസിഡന്റ് ഡൊണാള്‍ഡ് ട്രംപും ചൈനീസ് പ്രസിഡന്റ് ഷി ജിന്‍പിങ്ങും കൂടിക്കാഴ്ച നടത്തിയിരുന്നു. ഇതിന് പിന്നാലെ അറസ്റ്റ് ചെയ്ത വാന്‍ഷുവിനെ പിന്നീട് ഉപാധികളോടെ ജാമ്യത്തില് വിട്ടു. വാന്‍ഷുവിനെ കാനഡ നാടുകടത്തുമെന്ന റിപ്പോര്‍ട്ടുകളും പുറത്തുവരുന്നുണ്ട്.\nTrade WarhuaweiMeng WanzhouUS - China trade war


'24ാം വയസ്സിലാണ് അര്‍ബുദം ബാധിക്കുന്നത്, 11 വര്‍ഷം മുന്‍പ്'; മംമ്ത മോഹന്‍ദാസ് - Samakalika Malayalam\n'24ാം വയസ്സിലാണ് അര്‍ബുദം ബാധിക്കുന്നത്, 11 വര്‍ഷം മുന്‍പ്'; മംമ്ത മോഹന്‍ദാസ്\nBy സമകാലിക മലയാളം ഡെസ് | Published: 12th February 2020 01:41 PM |\nLast Updated: 12th February 2020 01:41 PM | A+A A- |\nനടിയായും ഗായികയായും തിളങ്ങി നില്‍ക്കുന്ന സമയത്താണ് മംമ്ത മോഹന്‍ദാസ് അര്‍ബുദ ബാധിതയാകുന്നത്. നീണ്ട പോരാട്ടത്തിനൊടുവിലാണ് താരം ജീവിതം തിരിച്ചുപിടിച്ചത്. ഇപ്പോള് ജീവിതത്തിന്റെ ഓരോ നിമിഷവും ആസ്വദിക്കുകയാണ് താരം. അര്‍ബുദത്താല് പല തവണ നഷ്ടപ്പെടുമെന്നു കരുതിയ സാഹചര്യത്തില് നിന്നു തിരിച്ചുപിടിച്ച ജീവിതത്തോട് നൂറു മടങ്ങ് പ്രണയമാണെന്നാണ് മംമ്ത പറയുന്നത്. രാജീവ് ഗാന്ധി സെന്റര് ഫോര് ബയോടെക്‌നോളജി സംഘടിപ്പിച്ച ഇന്ത്യന് അസോസിയേഷന് ഓഫ് കാന്‍സര് റിസര്‍ച്ചിന്റെ (ഐഎസിആര്) വാര്‍ഷിക സമ്മേളനത്തില് സംസാരിക്കുകയായിരുന്നു താരം.\n'ഒട്ടേറെ സിനിമാ തിരക്കുകളുണ്ടായിരുന്ന സമയത്താണ് അര്‍ബുദം ബാധിച്ചത്. 11 വര്‍ഷം മുന്‍പ്, അപ്പോള് തനിക്ക് 24 വയസ്സായിരുന്നു. അര്‍ബുദം പൂര്‍ണമായി ചികിത്സിച്ചു ഭേദമാക്കാനാകുന്ന പുതിയ ചികിത്സാ രീതികള് വികസിപ്പിക്കുന്നതിനു മുന്‍പു ജീവന് നഷ്ടപ്പെട്ടവരെക്കുറിച്ചു പലപ്പോഴും ചിന്തിക്കാറുണ്ടായിരുന്നു. അര്‍ബുദത്തോടു മല്ലിട്ടു ജീവന് നഷ്ടപ്പെട്ട വ്യക്തികളെ ഓര്‍ക്കുന്നു. ഏതു തരത്തിലുള്ള അര്‍ബുദവും ഭേദമാക്കാവുന്നതാണ്' മംമ്ത പറഞ്ഞു.\nഅര്‍ബുദത്തെ അതിജീവിച്ച റീജനല് കാന്‍സര് സെന്റര് മുന് അഡീഷനല് ഡയറക്ടര് ഡോ.എന് ശ്രീദേവി അമ്മയും മുന് ഡപ്യൂട്ടി ഡയറക്ടര് ഡോ.പി കുസുമ കുമാരിയും പരിപാടിയില് പങ്കെടുത്തു. അര്‍ബുദം മുന് നിര്‍ണയിക്കുകയും കൃത്യമായ ചികിത്സ തേടുകയും ചെയ്താല് പൂര്‍ണമായും ഭേദമാക്കാനാകും എന്നതിനു ജീവിച്ചിരിക്കുന്ന താന് തന്നെയാണ് ഉദാഹരണമെന്ന് ഡോ.ശ്രീദേവി അമ്മ പറഞ്ഞു.\nസിനിമയും യാത്രകളുമൊക്കെയായി ജീവിതം ആഘോഷിക്കുകയാണ് താരമിപ്പോള്. ടൊവിനോ തോമസ് നായകനായി എത്തുന്ന ഫോറന്‍സിക്കാണ് താരത്തിന്റെ പുറത്തിറങ്ങാനുള്ള ചിത്രം.\nമംമ്ത മോഹന്‍ദാസ് cancer


വരാനിരിക്കുന്ന വകഭേദങ്ങള് അതിഭീകരന്മാര്: മുന്നറിയിപ്പുമായി ലോകാരോഗ്യ സംഘടന - Welcome to Kerala Express News Portal\nവരാനിരിക്കുന്ന വകഭേദങ്ങള് അതിഭീകരന്മാര്: മുന്നറിയിപ്പുമായി ലോകാരോഗ്യ സംഘടന\nHome വരാനിരിക്കുന്ന വകഭേദങ്ങള് അതിഭീകരന്മാര്: മുന്നറിയിപ്പുമായി ലോകാരോഗ്യ സംഘടന\nന്യൂയോര്‍ക്ക്: ലോകം കൊവിഡ് മൂന്നാംതരംഗത്തിന്റെ പിടിയില് നിന്ന് മുക്തമായിക്കൊണ്ടിരിക്കുന്ന പശ്ചാത്തലത്തില് ഇന്ത്യയുള്‍പ്പടെയുള്ള രാജ്യങ്ങള് കാര്യമായ ഇളവുകളും നല്‍കിയിട്ടുണ്ട്.\nഎന്നാല് ഇളവുകള് നല്‍കുന്നതില് അതിരുവിടരുതെന്നും മിതത്വം പാലിക്കണമെന്നുമുള്ള മുന്നറിയിപ്പുമായി എത്തിയിരിക്കുകയാണ് ലോകാരോഗ്യ സംഘടന. ഒമിക്രോണിന്റെ കൂടുതല് വകഭേദങ്ങളെ കണ്ടെത്തിയതോടെയാണ് മുന്നറിയിപ്പ് നല്‍കിയത്. കണ്ടെത്തിയ വകഭേദങ്ങള് ഏതുരീതിയിലാരിക്കും ബാധിക്കുക എന്നുപോലും വ്യക്തമല്ലെന്നാണ് അധികൃതര് വ്യക്തമാക്കുന്നത്.\n‘വൈറസ് രൂപാന്തരപ്പെട്ടുകൊണ്ടിരിക്കുകയാണ്. ഒമിക്രോണിനുതന്നെ പല ഉപവിഭാഗങ്ങളുണ്ട്. അതിനെക്കുറിച്ച് ഇപ്പോഴും പഠിച്ചുകൊണ്ടിരിക്കുകയാണ്. ബിഎ.1, ബിഎ.1.1, ബിഎ.2, ബിഎ.3 എന്നിവയാണ് കണ്ടെത്തിയത്. ഡെല്‍റ്റ വകഭേദത്തേക്കാള്, കൂടിയ തോതിലാണ് ഒമിക്രോണിന്റെ സാന്നിദ്ധ്യം കാണുന്നത്. ബിഎ.1 ആണ് കൂടുതലായി കാണുന്നത്. ബിഎ.2 സാന്നിദ്ധ്യവും കൂടിവരികയാണ്.\nബിഎ.2ന് കൂടുതല് വ്യാപനശേഷിയുണ്ട്. അതെങ്ങനെയാണെന്ന് ഇപ്പോള് പറയാനാവില്ല. എത്രമാത്രം ശ്രദ്ധിക്കണം എന്നാണിത് കാണിക്കുന്നത്’ ലോകാരോഗ്യ സംഘടനയിലെ കൊവിഡ് ടെക്‌നിക്കല് ലീഡ് മരിയ വാന് കൊര്‍ക്കോവ് വ്യക്തമാക്കുന്നു.\n‘സാധാരണ അവസ്ഥയിലേക്ക് മടങ്ങാനുള്ള ലോകത്തിന്റെ ആഗ്രഹത്തെ മനസിലാക്കുന്നു. എന്നാല് മഹാമാരി പൂര്‍ണമായും കെട്ടടങ്ങിയിട്ടില്ലെന്ന് ഓര്‍ക്കണം. നിയന്ത്രണങ്ങള് പിന്‍വലിക്കുന്നതില് മിതത്വം പാലിക്കണം’ഡബ്ല്യുഎച്ച്ഒ ഹെല്‍ത്ത് എമര്‍ജന്‍സീസ് പ്രോഗ്രാം എക്‌സിക്യുട്ടീവ് ഡയറക്ടര് മൈക്ക് റയാന് പറഞ്ഞു.


കുട്ടേട്ടന്റെ റീമേക്കില് മമ്മൂട്ടിക്ക് പകരക്കാരനാവാന് ആര്!! | Past To Present: Who Can Replace Mammootty & Others If Kuttettan Is Remade Now? - Malayalam Filmibeat\n» കുട്ടേട്ടന്റെ റീമേക്കില് മമ്മൂട്ടിക്ക് പകരക്കാരനാവാന് ആര്!!\nകുട്ടേട്ടന്റെ റീമേക്കില് മമ്മൂട്ടിക്ക് പകരക്കാരനാവാന് ആര്!!\nPublished: Saturday, April 1, 2017, 15:51 [IST]\n1990 കളില് ജോഷി സംവിധാനം ചെയ്ത മമ്മൂട്ടി ചിത്രമാണ് കുട്ടേട്ടന്. മമ്മൂട്ടി ആദ്യമായി ഒരി കോമഡി റോളില് വന്ന ചിത്രമാണിത്. ആയാസമില്ലാതെ തനിക്ക് കോമഡി വഴങ്ങുമെന്ന് ഈ ചിത്രത്തിലൂടെ മമ്മൂട്ടി തെളിയിച്ചു. നാല്‍പതാം വയസില് വിവാഹിതനാകുന്ന ശൃംഗാരപ്രിയനായ ഒരു കഥാപാത്രമാണ് മമ്മൂട്ടി ഇതില്. മമ്മൂട്ടി ഇങ്ങനൊരു റോളില് പുതിയതായിരുന്നു. പക്ഷെ മമ്മൂട്ടി ആ വെല്ലുവിളി ഏറ്റെടുക്കുകയും നന്നായി അഭിനയിച്ച് ഫലിപ്പിക്കുകയും ചെയ്തു. നിര്‍ഭാഗ്യവശാല് ചിത്രം വലിയ വിജയമായിരുന്നില്ലയെങ്കിലും പിന്നീട് കുട്ടേട്ടന് ഒട്ടേറെ ആരാധകര് ഉണ്ടായി.\nറീമേക്ക് ചെയ്യാന് പറ്റിയ രസകരമായ ചിത്രമാണിത്. മമ്മൂട്ടിയുടെ കുട്ടേട്ടനെ ആര്‍ക്ക് ആഭിനയിച്ച് ഫലിപ്പിക്കാന് പറ്റും. മമ്മൂട്ടി, സരിത, ജഗ്ദീഷ് തുടങ്ങിയ കഥാപാത്രങ്ങളെ ആര്‍ക്കൊക്കെ വീണ്ടും അതേ തന്‍മയത്വത്തോടു കൂടി അവതരിപ്പിക്കാന് പറ്റും. നമ്മുക്ക് നോക്കാം കുട്ടേട്ടന് റീമേക്ക് ചെയ്താല് എങ്ങനെയുണ്ടാവും എന്ന്.\nവിഷ്ണു നാരായണന്‍കുട്ടേട്ടനായി ബിജു മേനോന് (മമ്മൂട്ടി)\nമമ്മൂട്ടി അനായാസം കൈകാര്യം ചെയ്‌തൊരു റോള് ആണ് കുട്ടേട്ടന്റെ. റീമേക്കില് ആ റോള് ചെയ്യാന് അനുയോജ്യനായുട്ടുള്ളത് ബിജു മേനോന് ആണ്. ബിജുമേനോന്റെ അഭിനയിക്കാനുള്ള കഴിവും സുമുഖതയും കൂടി ചേരുമ്പോള് ഈ റോള് ചെയ്യാന് കുറേ കൂടി അര്‍ഹനാകുന്നു. കോമഡിയില് ആളികളെ കൈയിലെടുക്കാന് ബിജുമേനോന് പ്രത്യേക കഴിവ് തന്നെയുണ്ട്.\nസീതയായി ലെന (സരിത)\nനിഷ്‌കളങ്കയായ വീട്ടമ്മയാണ് കുട്ടേട്ടന്റെ ഭാര്യ വീട്ടമ്മയായ സീത. ഭര്‍ത്താവിനെ അന്ധമായി സ്‌നേഹിക്കുകയും വിശ്വസിക്കുകയും ചെയ്യുന്ന ഒരു കഥാപാത്രമാണിത്. ചിത്രത്തില് സരിത ഈ വേഷം ഭംഗിയായി കൈകാര്യം ചെയ്തിട്ടുണ്ട്. അഭിനയപ്രാധാന്യമുളള ഈ റോള് ലെനയുടെ കൈയില് ഭദ്രമായിരിക്കും.\nഗോപാലകൃഷ്ണനായി അജു വര്‍ഗീസ് (ജഗദീഷ്)\nചിത്രത്തില് വിഷ്ണുവിന്റെ അസിസ്റ്റന്റും ഡ്രൈവറുമായ ഗോപാലകൃഷ്ണനെ അവതരിപ്പിച്ചത് ജഗദീഷാണ്. മമ്മൂട്ടി ജഗദീഷ് കൂട്ടുകെട്ട് ഒട്ടനവധി നര്‍മ്മ മുഹൂര്‍ത്തങ്ങള് സമ്മാനിക്കുന്നുണ്ട്. ഇപ്പോള് ആ റോള് നന്നായി ചെയ്യാന് അജുവിന് സാധിക്കും. അജുവും ബിജുമേനോനും ഒന്നിച്ചാല് ഉണ്ടാകുന്ന നര്‍മ്മരംഗങ്ങള് വെള്ളിമുങ്ങയില് പ്രേക്ഷകര് ഏറെ ആസ്വദിച്ചതാണ്.\nതോമസ് ചാക്കോയായി സായികുമാര് (തിലകന്)\nതിലകന് വളരെ നന്നായി ചെയ്‌തൊരു റോളായിരുന്നു തോമസ് ചാക്കോയുടേത്. നെഗറ്റീവ് കഥാപാത്രമാണ് തിലകന് ചെയ്തത്. അല്പസ്വല്‍പം മാറ്റത്തോടെ ഈ റോള് ചെയ്യാന് പറ്റിയ നടന് സായികുമാറാണ്.\nമിസ്റ്റര് നായരായി സുരേഷ് കൃഷ്ണ (മുരളി)\nകുട്ടേട്ടന് എന്ന ചിത്രത്തിലെ മറ്റൊരു കേന്ദ്ര കഥാപാത്രമാണ് മിസ്റ്റര് നായര്. മാന്യനായി വ്യാജവേഷം കെട്ടിയ കഥാപാത്രമാണത്്. നെഗറ്റീവ് ഷേഡുള്ള ഈ കഥാപാത്രം നന്നായി ചെയ്യാന് സുരേഷ് കൃഷ്ണയ്ക്ക് പറ്റും.\nഇന്ദുവായി ഐമ സെബാസ്റ്റ്യന്\nചിത്രത്തില് മാതു കൈകാര്യം ചെയ്യുന്ന ഈ കഥാപാത്രമാണ് കുട്ടേട്ടന്റെ ജീവിതത്തില് ഒരു മാറ്റം കൊണ്ടു വരുന്നത്. കുട്ടേട്ടന്റെ മകളായി തെറ്റിദ്ധരിക്കപ്പെടുന്ന ഈ കഥാപാത്രം. ചിത്രത്തില് നിര്‍ണ്ണായകമാണ് ഇന്ദുവിന്റെ റോള്. ഈ റോള് കൃത്യമായി ചെയ്യാന് പറ്റിയ നായികയാണ് ഐമ.\nലോഹിതദാസ് കോമഡി കൂടി തനിക്ക് വഴങ്ങുമെന്ന് ഈ ചിത്രത്തിന്റെ തിരക്കഥ എഴുത്തിലൂടെ തെളിയിച്ചു. ഈ പറഞ്ഞ കഥാപാത്രങ്ങളെ വച്ച് ചിത്രം റീമേക്ക് ചെയ്താല് പുതിയ തലമുറയ്ക്ക് നല്ലൊരു ദൃശ്യവിരുന്നാകും എന്ന കാര്യത്തില് സംശയമില്ല.\nRead more about: malayalam movie cinema news mammooty lena biju menon aju varghese മലയാളം സിനിമ വാര്‍ത്ത അജു വര്‍ഗീസ് മമ്മൂട്ടി\nWhat is Mammootty starrer Kuttettan is remade now? Who all can replace Mammootty, Saritha and others in sucharemake? Read this week's past to present to know more..\nStory first published: Saturday, April 1, 2017, 15:51 [IST]


യുപിയിൽ കൊലപാതകങ്ങൾ തുടരുന്നു: പതിനൊന്ന് വയസ്സുള്ള ദളിത് പെണ്‍കുട്ടി അതിക്രൂരമായി കൊല്ലപ്പെട്ടു - ഇ വാർത്ത | evartha Murders continue in UP: Eleven-year-old Dalit girl brutally murdered\nയുപിയിൽ കൊലപാതകങ്ങൾ തുടരുന്നു: പതിനൊന്ന് വയസ്സുള്ള ദളിത് പെണ്‍കുട്ടി അതിക്രൂരമായി കൊല്ലപ്പെട്ടു\nകഴിഞ്ഞ ദിവസങ്ങളിൽ ഹത്രാസ്, ബല്‍റാംപുര് സംഭവങ്ങളില് പ്രതിഷേധം ശക്തമാകുന്നതിനിടെ ഉത്തര്‍പ്രദേശില് വീണ്ടും ദളിത് പെണ്‍കുട്ടിക്കു നേരെ അതിക്രമം. പതിനൊന്ന് വയസ്സുള്ള ദളിത് പെണ്‍കുട്ടി അതിക്രൂരമായി കൊല്ലപ്പെടുകയായിരുന്നു. ഭദോനിയിൽ വ്യാഴാഴ്ച വൈകിട്ടാണ് സംഭവം നടന്നത്.\nപെണ്‍കുട്ടിയുടെ കുടുംബവുമായി കാലങ്ങളായി വൈരാഗ്യമുണ്ടായിരുന്നയാളാണ് കൊലപാതകം നടത്തിയതെന്ന് പോലീസ് പറയുന്നു. പെണ്‍കുട്ടി ബലാത്സംഗത്തിന് ഇരയായോ എന്ന് വ്യക്തമല്ല. പോസ്റ്റുമോര്‍ട്ടം റിപ്പോര്‍ട്ടിനു ശേഷമേ അക്കാര്യം സ്ഥിരീകരിക്കാന് കഴിയൂവെന്ന് പോലീസ് പറയുന്നു.\nപ്രാഥമിക കൃത്യത്തിനായി വയലിലേക്ക് പോയ പെണ്‍കുട്ടിയെ കൊല്ലപ്പെട്ട നിലയില് കണ്ടെത്തുകയായിരുന്നു. ചുടുകട്ടകൊണ്ട് തലഇടിച്ച് തകര്‍ന്ന നിലയിലായിരുന്നു മൃതദേഹം. വ്യാഴാഴ്ച 12.30 ഓടെയാണ് പെണ്‍കുട്ടി പാടത്തേക്ക് പോയത്. തിരിച്ചുവരാന് വൈകിയതോടെ വീട്ടുകാര് അന്വേഷിച്ചുപോകുകയായിരുന്നു. മൂന്നു മണിയോടെയാണ് പെണ്‍കുട്ടിയെ കണ്ടെത്തിയതെന്ന് വീട്ടുകാര് അറിയിച്ചതെന്ന് പോലീസ് പറയുന്നു.\nകൊലപാതകവുമായി ബന്ധപ്പെട്ട് പെണ്‍കുട്ടിയുടെ പ്രദേശവാസികള് തന്നെയായ രണ്ട് ദളിതരെ അറസ്റ്റു ചെയ്തിട്ടുണ്ടെന്നും പൊലീസ് പറഞ്ഞു. അച്ഛനും മകനുമാണ് പിടിയിലായത്. മകന് പ്രായപൂര്‍ത്തിയാകാത്തയാളാണ്. ഇവര് പെണ്‍കുട്ടിയുടെ ബന്ധുക്കള് തന്നെയാണ്.\nകൊലപാതകത്തിന് ഉപയോഗിച്ച കല്ലിൻ്റെ കഷ്ണങ്ങളും കണ്ടെടുത്തിട്ടുണ്ട്. പ്രതികളില് പ്രായപൂര്‍ത്തിയായ ആളെ കോടതിയില് ഹാജരാക്കും. കൗമാരക്കാരനെ ജുവനൈല് കോടതിയില് ഹാജരാക്കുമെന്നും പോലീസ് അറിയിച്ചു.\nTopics: Dalit murder uttarpradesh


പാഠം 99| കുറഞ്ഞ ചെലവില് വിദേശ ഓഹരികളില് നിക്ഷേപിച്ച് 65ശതമാനംവരെ നേട്ടമുണ്ടാക്കാം | You can invest in foreign equities at low cost through simple procedures column by dr.antony\nപാഠം 99| കുറഞ്ഞ ചെലവില് വിദേശ ഓഹരികളില് നിക്ഷേപിച്ച് 65ശതമാനംവരെ നേട്ടമുണ്ടാക്കാം\nഓഹരി സൂചികകള് ഓരോദിവസവും പുതിയ കൊടുമുടികള് കീഴടക്കുമ്പോള് ഭൂമിശാസ്ത്രപരമായ വൈവിധ്യവത്കരണത്തിലൂടെ പ്രാദേശികമായും ആഗോള തലത്തിലും നേട്ടമുണ്ടാക്കാനുള്ള സാധ്യത എങ്ങനെ പ്രയോജനപ്പെടുത്താമെന്ന് പരിശോധിക്കാം.\nപത്തുവര്‍ഷത്തിലേറെയായി ഓഹരിയിലും മ്യൂച്വല് ഫണ്ടിലും നി്‌ക്ഷേപിച്ചുവരുന്ന സതീഷ്‌കുമാര് ഈയിടെയാണ് പോര്‍ട്ട്‌ഫോളിയോ പരിശോധിച്ചത്. ഓഹരിയില് 10 ലക്ഷവും മ്യൂച്വല് ഫണ്ടില് 50 ലക്ഷവും നിക്ഷേപമുണ്ട്.\nമികച്ച അടിസ്ഥാനമുള്ള ബ്ലുചിപ്പ് ഓഹരികളിലാണ് അദ്ദേഹം പ്രധാനമായും നിക്ഷേപം നടത്തിയിരിക്കുന്നത്. പോര്‍ട്ട്‌ഫോളിയോ വൈവിധ്യവത്കരിക്കുന്നതിന്റെ ഭാഗമായാണ് അദ്ദേഹം നിക്ഷേപ വിവരങ്ങള് ഇ-മെയിലില് അറിയിച്ചത്.\nമികച്ച ആദായം നിക്ഷേപത്തില്‍നിന്ന് ലഭിച്ചിട്ടുണ്ടെങ്കിലും കാലാകാലങ്ങളിലായി ഓഹരികളിലും മ്യൂച്വല് ഫണ്ടിലും നി്‌ക്ഷേപം നടത്തിക്കൊണ്ടിരുന്ന അദ്ദേഹത്തിന്റെ പോര്‍ട്ട്‌ഫോളിയ വൈവിധ്യവത്കരണത്തിന്റെ കാര്യത്തില് പിന്നിലായിരുന്നു. കാരണം നേരിട്ട് നിക്ഷേപിച്ച ഓഹരികളില്‍തന്നെയായിരുന്നു അദ്ദേഹത്തിന്റെ മ്യൂച്വല് ഫണ്ടുകളും നിക്ഷേപിച്ചുകൊണ്ടിരുന്നത്.\nഈ സാഹചര്യത്തിലാണ് പോര്‍ട്ട്‌ഫോളിയ വൈവിധ്യവത്കരിക്കുന്നതിന്റെ ഭാഗമായി ഇന്റര്‍നാഷ്ണല് ഓഹരികളില് നിക്ഷേപിക്കുന്നതിന്റെ സാധ്യത മുന്നോട്ടുവെച്ചത്. അതിന്റെനൂലാമാലകള് ഓര്‍ത്ത് അദ്ദേഹം പിന്‍വലിയാന് ശ്രമിച്ചു. എന്നാല്, കുറഞ്ഞ ചെലവില് ലളിതമായ നടപടിക്രമങ്ങളിലൂടെ ആഗോള ഓഹരികളില് നിക്ഷേപിക്കാന് കഴിയുമെന്നുകേട്ടപ്പോള് അദ്ദേഹം അതിനുതയ്യാറായി.\nഓഹരി സൂചികകള് ഓരോദിവസവും പുതിയ കൊടുമുടികള് കീഴടക്കുമ്പോള് ഭൂമിശാസ്ത്രപരമായ വൈവിധ്യവത്കരണത്തിലൂടെ പ്രാദേശികമായും ആഗോള തലത്തിലും നേട്ടമുണ്ടാക്കാനുള്ള സാധ്യത പലരും പ്രയോജനപ്പെടുത്താറില്ല.\nവിദേശ ഓഹരി വിപണിയില് നിക്ഷേപം നടത്തിയ മ്യൂച്വല് ഫണ്ടാണ് കഴിഞ്ഞ അഞ്ചുവര്‍ഷത്തിനിടയില് രാജ്യത്ത് ഏറ്റവും കൂടുതല് ആദായം നിക്ഷേപകര്‍ക്ക് നല്‍കിയത്. മോട്ടിലാല് ഓസ്വാള് നാസ്ദാക്ക് 100 ഇടിഎഫാണിത്. 1,940 കോടി രൂപയാണ് ചുരുങ്ങിയ നാളുകള്‍ക്കകം ഫണ്ടില് നിക്ഷേപമായെത്തിയത്. 2015 മുതല് ഇതുവരെ 30.89ശതമാനമാണ് നല്‍കിയ ആദായം.\nപത്തുവര്‍ഷംമുമ്പ് വിദേശ ഓഹരികളില് നിക്ഷേപിക്കുകയെന്നത് വെല്ലുവിളിതന്നെയായിരുന്നു. ഇന്ന് അതല്ല സ്ഥിതി. ഓഹരി ബ്രോക്കര്‍മാരും മ്യൂച്വല് ഫണ്ടുകളും നിക്ഷേപകന് വ്യത്യസ്തങ്ങളായ വഴികള് തുറന്നുനല്‍കിയിട്ടുണ്ട്. വിദേശ ഓഹരികളില് നിക്ഷേപിക്കുന്ന നിരവധി ഇടിഎഫുകളും ഫണ്ട് ഓഫ് ഫണ്ടുകളും വിപണിയില് സജീവമായിക്കഴിഞ്ഞു.\nമാര്‍ക്കറ്റ് റഗുലേറ്ററായ സെബിയുടെ 2008ലെ നിബന്ധനപ്രകാരം ഒരു ഫണ്ടുഹൗസിന് 300 മില്യണ് ഡോളറിലധികം വിദേശനിക്ഷേപം പാടില്ലെന്ന വ്യവസ്ഥയുണ്ടായിരുന്നു. നിലവിലെ വിനിമയ നിരക്കുപ്രകാരം ഈ പരിധി 2,217 കോടി രൂപയാണ്. കഴിഞ്ഞ നവംബര് അഞ്ചിന് ഈ പരിധി ഇരട്ടിയാക്കി ഉയര്‍ത്തി. ഇതോടെ 600 മില്യണ് ഡോളര് നിക്ഷേപിക്കാനുള്ള അവസരമാണ് ലഭിച്ചത്.\n28 ലക്ഷം കോടി രൂപ കൈകാര്യം ചെയ്യുന്ന രാജ്യത്തെ മ്യൂച്വല് ഫണ്ട് വ്യവസായത്തെ അപേക്ഷിച്ചുനോക്കുമ്പോള് ഈ പരിധി ഇപ്പോഴും ചെറുതുതന്നെയാണ്. അതുകൊണ്ടുതന്നെ ഭാവിയിലും പരിധി ഉയര്‍ത്തുന്നകാര്യം സെബി പരിഗണിച്ചേക്കും. അസോസിയേഷന് ഓഫ് മ്യൂച്വല് ഫണ്ട്‌സ് ഇന്ത്യയുടെ കണക്കുപ്രകാരം വിദേശ ഓഹരികളിലെ രാജ്യത്തെ ഫണ്ടുകമ്പനികളുടെ ഫണ്ട്‌സ് ഓഫ് ഫണ്ടുകളിലെ നിക്ഷേപം 6,496 കോടി രൂപയാണ്. 2020 ഒക്ടോബര്‍വരെയുള്ള കണക്കുപ്രകാരം ഒരുവര്‍ഷത്തിനിടെ ഫോളിയോകളുടെ എണ്ണം മൂന്നിരട്ടിയായി വര്‍ധിക്കുകയുംചെയ്തു.\nരാജ്യത്തെ ഓഹരികളിലും മ്യൂച്വല് ഫണ്ടുകളിലും നിക്ഷേപിക്കുന്നവര്‍ക്ക് വൈവിധ്യവത്കരണത്തിന്റെ ഭാഗമായി വിദേശ ഓഹരികളില് നിക്ഷേപിക്കുന്നകാര്യ പരിഗണിക്കാം. ഇന്ത്യയിലെ ഫണ്ടുകളുടെ നിക്ഷേപത്തില് ഓവര്‍ലാപ് പ്രകടമാണ്. ഉദാഹരണത്തിന് എച്ച്ഡിഎഫ്‌സി ബാങ്കിന്റെ ഓഹരികളില് നിക്ഷേപം നടത്തുന്ന ഒരാള്‍തന്നെ ആക്‌സിസ് ബ്ലുചിപ് ഫണ്ടില് നിക്ഷേപിക്കുന്നുണ്ടെങ്കില് നിക്ഷേപകന് അറിയാതെതന്നെ ഓവര്‍ലാപുണ്ടാകുന്നു.\nഭൂമിശാത്രപരമായ സാധ്യതകള് പ്രയോജനപ്പെടുത്താന് വിദേശ ഓഹരികളിലെ നിക്ഷേപം സഹായിക്കുമെന്നും മനസിലാക്കുക. രാജ്യത്തെ സാമ്പത്തിക-രാഷ്ട്രീയ കാരണങ്ങള് നിങ്ങളുടെ നിക്ഷേപത്തെ ബാധിക്കുമ്പോള് അതിനുമപ്പുറമുള്ള വൈവിധ്യവത്കരണത്തിലൂടെ മികച്ച ആദായംനേടാനുള്ള അവസരമാണ് വിദേശ ഓഹരികള് നല്‍കുന്നത്.\nരൂപയുടെ മൂല്യമിടിവില്‍നിന്ന് നേട്ടമുണ്ടാക്കാനും കഴിയുമെന്നതാണ് മറ്റൊരുസാധ്യത. യു.എസ് ഡോളര്, യു.കെ പൗണ്ട്, യൂറോ തുടങ്ങിയ വികസിത രാജ്യങ്ങളിലെ കറന്‍സികളുമായുള്ള വിനിമയത്തില് രൂപയുടെമൂല്യം എക്കാലത്തും വലിയ ചാഞ്ചാട്ടത്തിന് വിധേയമാണ്. വിദേശത്ത് നിക്ഷേപം നടത്തുന്നത് വിദേശ കറന്‍സിയില് നിക്ഷേപിക്കുന്നതിന് തുല്യമാണെന്ന് അറിയുക. രൂപയുടെ മൂല്യമിടിയുമ്പോള് വിദേശകറന്‍സികളില്‍നിന്ന് മികച്ചനേട്ടം സ്വന്തമാക്കാനാകും. കമ്പനികളുടെ മികവില് ഓഹരിവില കുതിക്കുന്നതിനോടൊപ്പം വിനിമയമൂല്യത്തിലെ വ്യതിയാനവും ഇതിലൂടെ നേട്ടത്തിന്റെ ഭാഗമാക്കാനാകും.\nവിദേശ ഓഹരികളില് നിക്ഷേപിക്കുന്നതിന് പ്രത്യേകം ട്രേഡിങ് അക്കൗണ്ടും ഡീമാറ്റ് അക്കൗണ്ടും ആവശ്യമാണ്. ജിയോജിത്, ഐസിഐസിഐ ഡയറക്ട്, എച്ച്ഡിഎഫ്‌സി സെക്യൂരിറ്റീസ് തുടങ്ങിയ പ്രമുഖ ഓഹരി ബ്രോക്കര്‍മാര്‍വഴി ഇന്റര്‍നാഷണല് ട്രേഡിങ് അക്കൗണ്ടും ഡീമാറ്റ് അക്കൗണ്ടുമെടുക്കാം. ഡോളര് നിരക്കിലായിരിക്കും ബ്രോക്കര്‍ഫീസ്. ഇന്ത്യക്കാരെ സംബന്ധിച്ചെടുത്തോളം വിദേശ ഓഹരികളില് നിക്ഷേപിക്കാനുള്ള ചെലവ് അല്പംകൂടുതലാണെന്നകാര്യം മറക്കേണ്ട.\nചുരുങ്ങി ചെലവില് ഇടിഎഫില് നിക്ഷേപിച്ചും അതിനെ മറികടക്കാം. ഇടിഎഫുകളില് നിക്ഷേപിക്കാന് ഇന്റര്‍നാഷണല് ട്രേഡിങ് അക്കൗണ്ട് ആവശ്യമില്ല. രാജ്യത്തെ ട്രേഡിങ് അക്കൗണ്ടുവഴി നിക്ഷേപം നടത്താന് കഴിയും. ട്രേഡിങ് അക്കൗണ്ട് ഇല്ലാത്തവര്‍ക്ക് മ്യൂച്വല് ഫണ്ടിന്റെ വഴിതേടുകയുമാകാം.\nവിദേശ ഓഹരി സൂചികകളെ അടിസ്ഥാനമാക്കി രാജ്യത്തെ മ്യൂച്വല് ഫണ്ടുകള്‍ക്ക് ഇടിഎഫുകളുണ്ട്. ഇന്റര്‍നാഷണല് ട്രേഡിങ് അക്കൗണ്ടോ ഡീമാറ്റ് അക്കൗണ്ടോ ഇല്ലാത്തവര്‍ക്ക് ഇത്തരം ഇടിഎഫുകളില് നിക്ഷേപമാകാം. രാജ്യത്തെ ട്രേഡിങ് അക്കൗണ്ടുവഴി ഇടപാടുനടത്താം.\nവിദേശ കമ്പനികളുടെ ഓഹരികളില്‍നിക്ഷേപിക്കാനുള്ള മികച്ചമാര്‍ഗമാണ് മ്യൂച്ച്വല് ഫണ്ടുകള്. ഇന്ത്യയിലെ എഎംസികള്‍ക്ക് വിദേശ ഓഹരികളില്‍നിക്ഷേപിക്കുന്ന ഫണ്ടുകളുണ്ട്.\nമോട്ടിലാല് ഒസ് വാളിന്റെ ഇന്‍ഡക്സ് ഫണ്ട് യുഎസ് സൂചികകകളായ എസ്ആന്‍ഡ്പി 500, നാസ്ദാക്ക് 100 സൂചികകളെ അടിസ്ഥാനമാക്കി പ്രവര്‍ത്തിക്കുന്നവയാണ്. അതിനുപുറമെ ഫണ്ട്സ് ഓഫ് ഫണ്ട്സ്(എഫ്ഒഎഫ്സ്)വഴിയും നിക്ഷേപമാകാം. വിദേശത്തെ ഇക്വിറ്റിഫണ്ടുകളില്‍നിക്ഷേപിക്കുന്ന ഫണ്ടുകളാണിവ. എസ്ഐപിയായി പ്രതിമാസം 500 രൂപമുതല് ഡയറക്ടായോ ബ്രോക്കര്‍വഴിയോ നിക്ഷേപിക്കാനുള്ള സൗകര്യവുമുണ്ട്(പട്ടിക കാണുക).\nTOP FUNDS INVESTING IN THE US MARKET*\nFund 1 Yr Return*3Yr Return*5Yr Return*\nDSP US Flexible Equity Dir 40.78 20.17 17.85\nFranklin India Feeder Franklin US Opportunities Dir 49.20 30.16 25.4\nMotilal Oswal Nasdaq 100 FOF Dir 54.53 - -\nMotilal Oswal NASDAQ 100 ETF 50.00 30.89 65.21\nNippon India US Eqt Opportunities Dir 33.63 22.2 20.22\nReturn as on Nov, 18, 2020. *SIP Return\nഇന്റര്‍നാഷണല് ഓഹരികളില്‍മാത്രം നിക്ഷേപിക്കുന്ന ഫണ്ടുകളുടെ നികുതി ബാധ്യത ഡെറ്റ് ഫണ്ടുകളുടേതിന് സമാനമാണ്. മൂന്നുവര്‍ഷത്തില് കൂടുതല്‍കാലം കൈവശംവെച്ചാല് മൂലധനനേട്ടത്തിന്മേല് പണപ്പെരുപ്പനിരക്ക് കിഴിച്ച്(ഇന്‍ഡക്‌സേഷന് ബെനഫിറ്റ്)ബാക്കിയുള്ള തുകയ്ക്ക് 20ശതമാനം നികുതിയടച്ചാല്‍മതിയാകും. മൂന്നുവര്‍മെത്തുംമുമ്പ് വില്‍ക്കുകയാണെങ്കില് വരുമാനത്തോടുചേര്‍ത്ത് നിലവിലുള്ള സ്ലാബ് അനുസരിച്ചാകും നികുതി അടയ്‌ക്കേണ്ടിവരിക.\nഫണ്ടുകള് തിരഞ്ഞെടുക്കുമ്പോള്: നിക്ഷേപിക്കുംമുമ്പ് ഭൂമിശാസ്തപരിധികള് പരിഗണിക്കണം. അതോടൊപ്പം വിവിധ കാറ്റഗറികളില്‍മാത്രം നിക്ഷേപം നടത്തുന്ന ഫണ്ടുകളും ഒഴിവാക്കണം. ഓഹരികള് തിരഞ്ഞെടുക്കുന്നതിന് ഫണ്ട് മാനേജര്‍ക്ക് നിയന്ത്രണംമുള്ളതിനാലാണ് ഇത്തരം ഫണ്ടുകള് ഒഴിവാക്കണമെന്ന് നിര്‍ദേശിക്കുന്നത്.\nയുഎസ് വിപണികളില് നിക്ഷേപിക്കുന്ന ഫണ്ടുകളാകും ഏറ്റവും യോജിച്ചവ. ആഗോള വ്യാപനമുള്ള കമ്പനികളില് മികച്ചവ പലതും യുഎസ് എക്‌സ്‌ചേഞ്ചുകളില് ലിസ്റ്റ് ചെയ്തിട്ടുള്ളവയാണ്. വൈവിധ്യവത്കരണത്തിന് ഇത്തരം ഫണ്ടുകള് സാഹായിക്കും.\nപുറത്തുനിന്ന് ഭക്ഷണം കഴിക്കുന്നതില് പരമാനന്ദംകണ്ടെത്തിയിരുന്ന അനിത ഇപ്പോള് ..


കാലാനുസൃതമായ മാറ്റങ്ങൾ എല്ലാ മേഖലയിലും പ്രതിഫലിക്കാറുണ്ട്, പ്രത്യേകിച്ച് ഉപരി വിദ്യാഭ്യാസ രംഗത്ത്. കാരണം, നവീനമായ ഓരോ മാറ്റങ്ങളും പഠന രീതിയെയും വളരെയധികം സ്വാധീനിക്കാറുണ്ട്. ഈ മാറ്റങ്ങൾ കൃത്യമായി കാണാൻ സാധിക്കുന്നത് മെഡിക്കൽ- എഞ്ചിനിയറിംഗ് രംഗത്താണ്. വിദ്യാഭ്യാസ രംഗത്തെ ട്രെൻഡുകൾക്ക് അനുസരിച്ച് ഓരോ വർഷവും മെഡിക്കൽ- എഞ്ചിനിയറിംഗ് എൻട്രൻസ് പരീക്ഷാ രീതികളും മാറിക്കൊണ്ടിരിക്കും.\nഎന്നാൽ, കാലങ്ങളായി ഒരേ പാറ്റേണിലാണ് എൻട്രൻസ് പരീക്ഷാ പരിശീലനങ്ങൾ നടക്കുന്നത്. ഇത് പരീക്ഷയെ അഭിമുഖീകരിക്കുമ്പോൾ വിദ്യാർത്ഥികളിൽ സൃഷ്ടിക്കുന്ന ആശങ്ക ചെറുതല്ല. ഉദാഹരണത്തിന് കഴിഞ്ഞു പോയ നീറ്റ് പരീക്ഷ തന്നെ. ചോദ്യങ്ങളിലെ മാറ്റം പ്രകടമായിരുന്നു. അതുകൊണ്ടുതന്നെ പഠന രീതിയിലും മാറ്റം അനിവാര്യമാണ്.\nഈ സാഹചര്യത്തിൽ മെഡിക്കൽ- എൻജിനീയറിങ് കോച്ചിംഗിൽ നിങ്ങൾ ശ്രദ്ധിക്കേണ്ട കാര്യങ്ങൾ എന്തൊക്കെ..? എന്നത് സംബന്ധിച്ച് വിദ്യാർത്ഥികൾക്കായി ട്വന്റി ഫോറുംemaster digital education ആപ്പും ചേർന്നൊരുക്കുന്നു സൗജന്യ വെബ്ബിനാർ.\nഉയർന്ന റാങ്ക് നേടാൻ എങ്ങനെ പഠിക്കാം ?പഠനത്തിനായി സമയം എങ്ങനെ കൃത്യമായി വിനിയോഗിക്കാം..? മെഡിക്കൽ- എൻജിനീയറിങ് കോച്ചിംഗിൽ നിങ്ങൾ ശ്രദ്ധിക്കേണ്ട കാര്യങ്ങൾ എന്തൊക്കെ..? തുടങ്ങിയ കാര്യങ്ങൾ പ്രമുഖർ നയിക്കുന്ന വെബ്ബിനാറിലൂടെ നിങ്ങൾക്ക് അറിയാൻ സാധിക്കും. ഉപരിപഠനത്തിന് തയ്യാറെടുക്കുന്നവർക്ക് വെബ്ബിനാറിലൂടെ വിദഗ്‌ധർ പങ്കുവെയ്ക്കുന്ന മാർഗനിർദേശങ്ങളും അഭിപ്രായങ്ങളും മുതൽക്കൂട്ടാകും.\nരജിസ്റ്റർ ചെയ്യാൻ ക്ലിക്ക് ചെയ്യേണ്ട ലിങ്ക് :\nപഠനം സാങ്കേതിക വിദ്യയുടെ വളർച്ചയിലൂടെ വ്യത്യസ്‌തമായി കഴിഞ്ഞു. നിരവധി ലേണിങ് ആപ്പുകൾക്കിടയിലും ഏറ്റവും മികച്ച ക്വാളിറ്റിയോടെ പഠനം ലഭ്യമാക്കുന്ന ആപ്പാണ് E Master– ഡിജിറ്റൽ എഡ്യൂക്കേഷൻ ആപ്പ്. ഏറ്റവും മികച്ച വിദ്യാഭ്യാസം ലഭ്യമാക്കുക എന്നതാണ് E Master– ഡിജിറ്റൽ എഡ്യൂക്കേഷൻ ആപ്പിന്റെ ലക്ഷ്യം.\nRead more on: Education | Emaster Digital education app


ടോട്ടനം–അയാക്സ് ചാംപ്യൻസ് ലീഗ് സെമിഫൈനൽ, റിപ്പോർട്ട് | Tottenham-Ajax UCL Semi Final, Report | Manorama Online\nലിവർപൂളിനു പിന്നാലെ ടോട്ടനവും പറയുന്നു; ഫുട്ബോളിൽ അസാധ്യമായിട്ടൊന്നുമില്ല\nമനോരമ ലേഖകൻ May 10, 2019 12:14 PM IST\nപരിശീലകൻ മൗറീഷ്യോ പൊച്ചെറ്റീനോയുടെ നേതൃത്വത്തിൽ ടോട്ടനം താരങ്ങളുടെ വിജയാഘോഷം.\nബാർസിലോനയ്ക്കെതിരെ ലിവർപൂളിന്റെ ഉജ്വല വിജയത്തിനു പിറ്റേന്ന് ചാംപ്യൻസ് ലീഗിൽ വീണ്ടുമൊരു ഉശിരൻ തിരിച്ചുവരവ്. സ്വന്തം സ്റ്റേഡിയത്തിൽ സെമിഫൈനൽ ആദ്യപാദം 0–1നു തോറ്റ ടോട്ടനം ഹോട്സ്പർ രണ്ടാം പാദത്തിൽ അയാക്സിനെ 3–2നു വീഴ്ത്തി ഫൈനലിലേക്കു ടിക്കറ്റെടുത്തു. മൽസരത്തിന്റെ ആദ്യപകുതിയിൽ 2–0നു പിന്നിലായ ടോട്ടനം പിന്നീട് ബ്രസീലിയൻ താരം ലൂക്കാസ് മൗറയുടെ ഹാട്രിക്കിലാണ് അവിസ്മരണീയ വിജയത്തിലെത്തിയത്. ഇരുപാദങ്ങളിലുമായി സ്കോർ 3–3 സമനിലയായെങ്കിലും അയാക്സിന്റെ മൈതാനത്ത് മൂന്ന് എവേ ഗോളുകൾ നേടിയതാണ് ടോട്ടനമിനെ തുണച്ചത്. ജൂൺ ഒന്നിന് മഡ്രിഡിൽ നടക്കുന്ന ഓൾ ഇംഗ്ലിഷ് ഫൈനലിൽ ടോട്ടനം ലിവർപൂളിനെ നേരിടും.\nകണ്ണീരു മായാതെ മെസ്സിപ്പട; ബാർസയെ ‘വീഴ്ത്തിയ’ പതിനാലുകാരൻ സ്റ്റാർ!\nആംസ്റ്റർഡാം ∙ ലിവർപൂളിന്റേത് മരണക്കിണർ അഭ്യസമായിരുന്നെങ്കിൽ ടോട്ടനമിന്റേത് ഒരു കൺകെട്ടു വിദ്യയായിരുന്നു! ആദ്യ പകുതിയിൽ അയാക്സ് 2–0നു മുന്നിലെത്തിയ ശേഷം ‘അയാക്സ്–ലിവർപൂൾ’ ഫൈനൽ എന്നു സ്റ്റാറ്റസിട്ട് ഉറങ്ങാൻ കിടന്നവരെല്ലാം രാവിലെ എഴുന്നേറ്റ് നൂറുവട്ടം കണ്ണുതിരുമ്മിക്കാണും; എന്താണ് സംഭവിച്ചത്?\nഹാട്രിക് നേടിയ ലൂക്കാസ് മൗറയ്ക്ക് ക്രിസ്റ്റ്യൻ എറിക്സന്റെ അഭിനന്ദനം.\nടോട്ടനം പരിശീലകൻ മൗറീഷ്യോ പോച്ചെറ്റിനോയ്ക്കു വരെ അതു ശരിക്കു മനസ്സിലായില്ല. കരയണോ ചിരിക്കണോ എന്നറിയാതെ കളിക്കാർക്കൊപ്പം പോച്ചെറ്റിനോ കണ്ണീർ വാർത്തപ്പോൾ ഒരാൾ മാത്രം മൈതാനത്തു നിന്ന് ഒരു കൈയിൽ പന്തും മറുകൈ കൊണ്ട് തന്റെ കഷണ്ടിത്തലയും തടവി ടണലിലേക്കു മടങ്ങി – രണ്ടാം പകുതിയിലെ മിന്നൽ ഹാട്രിക്കോടെ അയാക്സിന്റെ കഥ കഴിച്ച ടോട്ടനമിന്റെ ബ്രസീലിയൻ താരം ലൂക്കാസ് മൗറ. മൽസരശേഷം വിജയഗോൾ വീണ്ടും കണ്ടപ്പോൾ മൗറയും വിതുമ്പി. ദൈവമേ, എന്താണു ഞാൻ ചെയ്തു കൂട്ടിയത്!\n∙ ടോട്ടനമിന്റെ സ്വപ്നം\nഒരു ചാംപ്യൻസ് ലീഗ് ഫൈനൽ എന്നത് ടോട്ടനം ആരാധകരുടെ വിദൂര സ്വപ്നങ്ങളിൽ പോലുമുണ്ടായിക്കാണില്ല. ഇംഗ്ലിഷ് പ്രീമിയർ ലീഗിൽ സമീപകാലത്ത് സ്ഥിരമായി ടോപ് ഫൈവിൽ ഇടം പിടിച്ച് ചാംപ്യൻസ് ലീഗ് കളിക്കാറുണ്ടെങ്കിലും ഇതിനു മുൻപ് ക്വാർട്ടർ ഫൈനലിനപ്പുറം പോയ ചരിത്രം അവർക്കില്ല. കഴിഞ്ഞ സീസണിൽ പുതിയ താരങ്ങളെ ടീമിലെടുത്തിട്ടില്ല, കഴിഞ്ഞ കുറച്ചു കാലമായി ഹോം മൈതാനങ്ങൾ മാറിമാറി കളിക്കുന്നു, ഇംഗ്ലണ്ടിനു പുറത്ത് വലിയൊരു ഫാൻ ബേസില്ല.\nഗോൾനേട്ടം ആഘോഷിക്കുന്ന അയാക്സ് താരങ്ങൾ.\nതാരപരിവേഷമുള്ള പരിശീലകനോ അധികം കളിക്കാരോ ഇല്ല. ഇതിനെല്ലാം പുറമെ ചാംപ്യൻസ് ലീഗിന്റെ നിർണായക ഘട്ടമായപ്പോഴേക്കും സൂപ്പർ താരം ഹാരി കെയ്ൻ പരുക്കേറ്റ് പുറത്തുമായി. എന്നിട്ടും ടോട്ടനം ഇപ്പോൾ യൂറോപ്പിന്റെ ചക്രവർത്തിപ്പട്ടത്തിന് ഒരടി അകലെ.\n∙ അയാക്സിന്റെ സ്വപ്നഭംഗം\nഅയാക്സിനു സ്വയം സഹതപിക്കാം. ഇരുപാദങ്ങളിലുമായുള്ള 180 മിനിറ്റിൽ 150 മിനിറ്റും അവരായിരുന്നു മുന്നിൽ. ആദ്യപാദത്തിൽ ടോട്ടനമിന്റെ മൈതാനത്ത് 1–0 ജയം. രണ്ടാം പാദത്തിൽ സ്വന്തം തട്ടകത്തിൽ ആദ്യ പകുതി പിന്നിട്ടപ്പോൾ രണ്ടു ഗോളുകൾക്കു മുന്നിൽ. ഇടവേളയ്ക്കു പിരിയുമ്പോൾ ഇരുപാദങ്ങളിലുമായി അയാക്സ് 3–0നു മുന്നിൽ.\nഎന്നാൽ അയാക്സ് രണ്ടര മണിക്കൂറിൽ കെട്ടിപ്പൊക്കിയ സ്വപ്നം ലൂക്കാസ് മൗറ അര മണിക്കൂറിൽ ഒരു തിരമാല കണക്കെ തൂത്തുവാരി. 55, 59 മിനിറ്റുകളിൽ ആദ്യ രണ്ടു ഗോളുകൾ. 96–ാം മിനിറ്റിൽ, കളി തീരാൻ നിമിഷം മാത്രം ശേഷിക്കെ ബോക്സിൽ കിട്ടിയ പന്തിനെ ഇടംവലം നോക്കാതെ മൗറ വീണ്ടും ഗോളിലേക്കു വിട്ടു. അയാക്സ് ഗോളി ആന്ദ്രെ ഒനാന കയ്യെത്തിപ്പിടിക്കാൻ ശ്രമിച്ചെങ്കിലും കിട്ടിയില്ല. സ്റ്റേഡിയത്തിലെ അയാക്സ് ആരാധകരുടെ ശ്വാസം നിലച്ചു. ഒരു പ്രതീക്ഷയുമില്ലാതെ ആംസ്റ്റർഡാമിലെത്തിയ ടോട്ടനം ആരാധകർ പരസ്പരം കെട്ടിപ്പുണർന്നു.\nഎന്റെ കളിക്കാർ സൂപ്പർ ഹീറോകളാണ്. മഹാൽഭുതമാണ് അവരിവിടെ കാണിച്ചത്. എന്റെ വികാരവിചാരങ്ങൾ വിവരിക്കാൻ വാക്കുകളില്ല. ഫുട്ബോൾ നൽകുന്ന ഇത്തരം വൈകാരിക മുഹൂർത്തങ്ങളല്ലാതെ മറ്റെന്താണു ജീവിതം..? – മൗറീഷ്യോ പോച്ചെറ്റിനോ (ടോട്ടനം പരിശീലകൻ)\nഅവസാന നിമിഷത്തിൽ ഗോൾ വഴങ്ങി മൽസരം കൈവിട്ട അയാക്സ് താരങ്ങളുടെ നിരാശ.\nEnglish Summary: Tottenham Hotspur Vs Ajax Amsterdam UEFA Champions League Semi Final Second Leg, Report


ശബരിമലയിൽ നിരോധനാജ്ഞ ഇന്ന് അവസാനിക്കും – Dubai Vartha\nശബരിമലയിൽ നിരോധനാജ്ഞ ഇന്ന് അവസാനിക്കും\nഇലവുങ്കല് മുതല് ശബരിമല വരെ പ്രഖ്യാപിച്ച നിരോധനാജ്ഞയുടെ സമയപരിധി ഇന്ന് അവസാനിയ്ക്കും. യുവതി പ്രവേശനത്തില് കേരളത്തില് അക്രമങ്ങള് തുടരുന്ന സാഹചര്യത്തില് അതീവസുരക്ഷയാണ് പോലീസ് ഒരുക്കിയിട്ടുള്ളത്. കൂടാതെ, ഇനിയും യുവതികള് എത്തിയാല് തടയാനായി സംഘപരിവാര് പ്രവര്‍ത്തകര് സന്നിധാനത്തും പമ്പയിലും തമ്പടിക്കുന്നുണ്ട്.\nയുവതി പ്രവേശന വിഷയത്തില് സംഘപരിവാര് സംഘടനകള് പ്രതിഷേധവും അക്രമവും തുടര്‍ന്ന സാഹചര്യത്തിലാണ് മണ്ഡലകാലം തുടങ്ങിയപ്പോള് മുതല് തന്നെ ശബരിമല, പമ്പ, നിലയ്ക്കല്, ഇലവുങ്കല് എന്നിവിടങ്ങളില് നിരോധനാജ്ഞ പ്രഖ്യാപിച്ചത്. പിന്നീടിത് പലതവണകളിലായി നീട്ടി. ഇപ്പോഴും എല്ലാദിവസവും ശരണപ്രതിഷേധം സന്നിധാനത്ത് തുടരുന്നുണ്ട്. സംഘര്‍ഷ സാധ്യത സന്നിധാനത്ത് നിലനില്‍ക്കുന്നുവെന്നാണ് പൊലിസ് റിപ്പോര്‍ട്ടുകള്. മകരവിളക്ക് തീരുന്നതു വരെ നിരോധനാജ്ഞ നീട്ടുന്ന സാഹചര്യമാണ് നിലവില്. പൊലിസ് ആവശ്യപ്പെടുന്നതും ഇതുതന്നെ.\nയുവതികള് സന്നിധാനത്തെത്തി ദര്‍ശനം നടത്തിയെന്ന് സര്‍ക്കാര് ഔദ്യോഗികമായി പ്രഖ്യാപിച്ച സാഹചര്യത്തില്, പ്രതിരോധം ശക്തമാക്കാനാണ് സംഘപരിവാര് സംഘടനകളുടെ തീരുമാനം. ഇതിന്റെ ഭാഗമായി, സന്നിധാനം, പമ്പ എന്നിവിടങ്ങളില് കൂടുതല് പ്രതിഷേധക്കാരെ എത്തിയ്ക്കുന്നുണ്ട്. പ്രതിദിനം ആയിരത്തില് അധികം പേരെ, ഇവിടങ്ങളില് എത്തിയ്ക്കാനാണ് പദ്ധതി.\nപൊലിസ് നിരീക്ഷണവും സുരക്ഷയും കര്‍ശനമാക്കിയിട്ടുണ്ട്. സായുധസേന അംഗങ്ങളെ അധികമായി വിന്യസിച്ചു. അക്രമങ്ങളുണ്ടായാല് പ്രതിരോധിയ്ക്കാനുള്ള ക്രമീകരണങ്ങളും പൂര്‍ത്തിയാക്കിയിട്ടുണ്ട്. മകരവിളക്ക് സീസണ് ആരംഭിച്ചിട്ടും തീര്‍ത്ഥാകടരുടെ കാര്യമായ തിരക്ക് സന്നിധാനത്ത് ഇപ്പോഴുമില്ല\nചിരിയുടെ സാമ്രാട്ട്; ജഗതി ശ്രീകുമാറിന് ഇന്ന് 68 ആം പിറന്നാൾ\nവെള്ളിയാഴ്ച ദുബായ് റണ്ണിൽ കൂടെ ഓടാൻ ക്ഷണിച്ച് ഷെയ്ഖ്...


അപഹരിച്ചത് ഒരു ജീവൻ കൂടി |\nഅലക്ഷ്യമായി തുറന്ന ഡോർ\nPublished: Jul 25, 2018, 12:49 AM IST\nഅശ്രദ്ധമായി തുറന്ന കാറിന്റെ ഡോർതട്ടി റോഡിലേക്കു വീണ ബൈക്ക് യാത്രക്കാരി പിന്നാലെ വന്ന ലോറികയറി മരിച്ചു. കഴിഞ്ഞയാഴ്ച മണക്കാട് ജങ്‌ഷനു സമീപം ആറ്റുകാൽ പാടശേരി സ്വദേശിനി എസ്.ശോഭനയുടെ ജീവൻ അപഹരിച്ചത് അലക്ഷ്യമായി റോഡിലേക്കു തുറന്ന ഒരു കാറിന്റെ ഡോറാണ്.\nആദ്യമായല്ല ഇത്തരം അപകടങ്ങൾക്ക് തലസ്ഥാനം സാക്ഷിയാകുന്നത്. ഒന്നരവർഷം മുൻപ് സമാനമായ അപകടം കഴക്കൂട്ടം സ്വദേശിയായ വൈദിക വിദ്യാർഥിയുടെ ജീവൻ അപഹരിച്ചിരുന്നു. കണ്ണാശുപത്രിക്ക് എതിർവശത്തു നടന്ന അപകടത്തിനിടയാക്കിയ കാർ തിരിച്ചറിയാൻ പോലും കഴിഞ്ഞില്ല.\nതിരക്കേറിയ റോഡുകളിലെ അനധികൃത പാർക്കിങ്, ഇടതുവശത്തുകൂടി ഓവർടേക്ക് ചെയ്യുന്ന ഇരുചക്രവാഹനങ്ങൾ, ലൈൻ ട്രാഫിക് പാലിക്കാത്ത ഡ്രൈവിങ് തുടങ്ങി ഇത്തരത്തിൽ അപകടങ്ങളേറെയാണ്.\nകാറിന്റെ ഡോർ തുറക്കാൻ പഠിക്കേണ്ടതുണ്ടോ. പരിശീലനം വേണ്ടതുണ്ടോ. വേണമെന്നാണ് ശോഭനയുടെ ജീവനെടുത്ത അപകടം വിരൽ ചൂണ്ടുന്നത്.\nഒരു ദിവസം കുറഞ്ഞത് 13 പേരെങ്കിലും സംസ്ഥാനത്തു വാഹനാപകടത്തിൽ മരിക്കുന്നുണ്ട്. അതുകൊണ്ടു വാഹനാ\nപകടവും മരണവും മലയാളിക്ക് പുതുമയല്ല.\nഎന്നാൽ, അപകടം എങ്ങനെ ഒഴിവാക്കാമെന്നതിൽ പഠനം നടത്തുകയും പരിഹാരമാർഗങ്ങൾ ഫലപ്രദമായി നടപ്പാക്കിയതും നമ്മുടെ മുന്നിലുണ്ട്.\nവോൾവോയും സ്‌കാനിയയും ഒരുക്കുന്ന സുരക്ഷാക്രമീകരണങ്ങൾ ഈ പഠനങ്ങളുടെ ഫലമാണ്.\nകാറുകളുടെ ഡോർ തട്ടി നിരവധി സൈക്കിൾ യാത്രക്കാർ അപകടത്തിൽപ്പെട്ടപ്പോൾ നെതർലൻഡ്‌സുകാർ അപകടമൊഴിവാക്കുന്നതിനെക്കുറിച്ച് ചിന്തിച്ചു. സുരക്ഷിതമായി ഡോർ തുറക്കുന്നതിന് അവർ ഒരു ശൈലി കണ്ടെത്തി.\nഡോറിനോടു ചേർന്നിരിക്കുന്ന കൈകൊണ്ട് ഹാൻഡിൽ ലോക്ക് മാറ്റി ഡോർ തുറക്കുന്ന രീതിയാണ് നമ്മൾ പിന്തുടരുന്നത്.\nശരീരം ആയാസപ്പെടാതെ ഡോർ തുറക്കാനാകും. ഈ രീതിയിൽ ഡോർ തുറക്കുമ്പോൾ പാർശ്വഭാഗത്തെ കാഴ്ചകൾ ശ്രദ്ധിക്കില്ല. പിന്നാലെ വരുന്നത് വലിയ വാഹനങ്ങളാണെങ്കിൽ ഡോർ തുറക്കുന്നവർക്കും അപകടമുണ്ടാകാം.\nബൈക്ക് യാത്രികരുടെ ശ്രദ്ധയ്ക്ക് ;\nഅര മീറ്ററെങ്കിലും അകലം വേണം\nനിർത്തിയിട്ടിരിക്കുന്ന കാറുകളോടുചേർന്ന് വാഹനം ഓടിക്കാതിരിക്കുക. കുറഞ്ഞത് അരമീറ്ററെങ്കിലും അകലം പാലിച്ചുവേണം കടന്നുപോകേണ്ടത്. ഹോൺ മുഴക്കുന്നത് കാർ ഡ്രൈവറുടെയോ യാത്രക്കാരന്റെയോ ശ്രദ്ധ ആകർഷിക്കും അപകടം ഒഴിവാകും. പുതിയ തലമുറ കാറുകളിൽ രണ്ടുഘട്ടമായിട്ടാണ് ഡോർ തുറന്ന് വരുന്നത്. ലോക്ക് മാറ്റി ഡോർ തള്ളുമ്പോൾ പകുതി മാത്രമേ തുറക്കുകയുള്ളൂ. വീണ്ടും ശക്തിയോടെ തള്ളിയാൽ മാത്രമേ ഡോർ പൂർണമായും തുറന്നു മാറുകയുള്ളൂ. ഡ്രൈവർക്കോ യാത്രക്കാരനോ പുറത്തിറങ്ങണമെങ്കിൽ ഡോർ പൂർണമായും തള്ളിത്തുറക്കേണ്ടിവരും. നമ്മുടെ റോഡുകളിൽ അനധികൃത പാർക്കിങ് സ്ഥിരമായതിനാൽ റോഡരുകിൽ കാറുകളുടെ നീണ്ടനിര കാണാറുണ്ട്.\nമറ്റു വാഹനങ്ങളുടെ ഇടതുവശത്തുകൂടി മറികടക്കുന്ന പ്രവണത ഇരുചക്രവാഹനങ്ങൾ ഓടിക്കുന്നവർക്ക് കൂടുതലാണ്. ഭൂരിഭാഗം കാറുകളുടെയും ഡോർ ഹാൻഡിലിനോട് ചേർന്നുവരുന്ന ഭാഗത്തിനാണ് നീളം കൂടുതൽ. ഇത്തരം ഡോറുകൾ തുറന്നുവരുമ്പോൾ നീളം കൂടിയ ഭാഗം ബൈക്ക് ഹാൻഡിലിനു സമാന്തരമായി വരും. ചെറിയ തട്ടുപോലും ബൈക്ക് യാത്രികരുടെ നിയന്ത്രണം നഷ്ടമാക്കും. ബൈക്ക് ഹാൻഡിൽ ഡോറുമായി തട്ടുമ്പോൾ യാത്രക്കാരൻ എതിർദിശയിലേക്കു തെറിച്ച് വീഴാനാണ് സാധ്യത കൂടുതൽ. ഹാൻഡിൽ പെട്ടെന്ന് ഇടത്തേക്കു തിരിയുമ്പോൾ മുന്നിലേക്ക് ആയാനും റോഡിലേക്കുതന്നെ വീഴാനും സാധ്യത കൂടും. വലതുവശത്ത് മറ്റേതെങ്കിലും വാഹനം ഉണ്ടെങ്കിൽ അപകടം ഉറപ്പാണ്.\nവാഹനങ്ങളുടെ ഡോർ തട്ടിയുള്ള അപകടങ്ങൾ ഒഴിവാക്കാൻ മുൻകൈയെടുത്തത് നെതർലൻഡ്‌സുകാരാണ്. ഡോറിനോട് ചേർന്നിരിക്കുന്ന കൈകൊണ്ട് തുറക്കുന്നതിനു പകരം എതിർവശത്തെ കൈ ഉപയോഗിച്ച് ഡോർ തുറക്കുന്നതിനെയാണ് ഡച്ച്‌റീച്ച് രീതി എന്ന് വിളിക്കുന്നത്. എതിർവശത്തെ കൈ ഡോർ ഹാൻഡിലിലേക്ക് എത്തുമ്പോൾ ഡോർ തുറക്കുന്ന വ്യക്തിയുടെ മുഖം വാഹനത്തിന്റെ ഗ്ലാസിനോടു ചേർന്ന് വരും. ഹാൻഡിലും ലോക്കും തുറക്കുമ്പോൾ മുഖം സ്വഭാവികമായി പിന്നിലേക്കു തിരിക്കേണ്ടിവരും. വാഹനത്തിനോടു ചേർന്നുവരുന്ന എന്തും ഉടൻ കണ്ണിൽപെടും. ഇത് ശീലമാക്കുന്നതോടെ അപകടം ഒഴിവാക്കാനാകും.\nരക്ഷകരായി പദ്മതീർഥക്കുളവും ‘പാന്തറും’\nക്രിക്കറ്റിന്റെ ആവേശമുയർത്തി നഗരത്തിലൊരു സായാഹ്നം\nസഹൃദയവേദിയുടെ റംസാൻ സഹായം\nസ്ഥാപിതം-1948; ഇല്ലാതായത് സ്‌കൂൾ തുറക്കൽ കച്ചവടം


അന്ന് ലൊക്കേഷനിൽ വെച്ച് അദ്ദേഹം എന്നോട് പറഞ്ഞു എനിക്ക് പ്രായം കൂടുതൽ ഉണ്ടായിരുന്നെങ്കിൽ എന്നെ അദ്ദേഹം വിവാഹം ചെയ്തേനെ എന്ന് - മലയാളം ന്യൂസ് പോർട്ടൽ\nPosted on October 29, 2020, 10:31 AM\nദിലീപ് നായകനായ ജോക്കർ എന്ന സിനിമയിൽ കൂടി പ്രേക്ഷർക്ക് പരിചിതമായ താരമാണ് മന്യ. നിരവധി അന്യഭാഷകളിൽ അഭിനയിച്ച താരം മലയാളത്തിൽ ചുരുക്കം ചില സിനിമകളിൽ മാത്രമേ അഭിനയിച്ചിട്ടുള്ളു. എങ്കിലും എല്ലാവർക്കും വളരെ പരിചിതമാണ് മന്യയെ. വണ് മാന്‍ഷോ, രാക്ഷസരാജാവ്, സ്വപ്നക്കൂട്, കുഞ്ഞിക്കൂനന് തുടങ്ങിയ സിനിമകളിൽ ആണ് താരം അഭിനയിച്ചിട്ടുള്ളത്.\nചെയ്ത വേഷങ്ങൾ ചെറുതായിരുന്നുവെങ്കിലും താരത്തെ പെട്ടെന്ന് തന്നെ ആളുകൾ ശ്രദ്ധിച്ചു തുടങ്ങിയിരുന്നു.വിവാഹശേഷം മന്യ സിനിമയിൽ നിന്നും മാറിനിൽക്കുകയാണ്. തന്റെ കുടുംബത്തിനൊപ്പം വളരെ സന്തോഷത്തിലാണ് താരം , സിനിമയിൽ സജീവമല്ലെങ്കിലും മന്യ സോഷ്യൽ മീഡിയയിൽ വളരെ സജീവമാണ്, ഇപ്പോൾ താൻ അഭിനയിച്ച ജോക്കർ സിനിമയെ കുറിച്ച് മന്യ പറഞ്ഞ വാക്കുകൾ ആണിപ്പോൾ ശ്രദ്ധ നേടുന്നത്. മന്യ പറയുന്നത് ഇങ്ങനെ\nജോക്കര് ആണ് എന്റെ കരിയറിലെ ഏറ്റവും പ്രിയപ്പെട്ട സിനിമകളിലൊന്ന്. ബഹദൂര്‍ക്ക ഒരു സീനില് കരയുന്നുണ്ട്. ആ സീന് സെറ്റിലിരുന്ന് ഞാന് ലൈവ് ആയി കാണുകയാണ്. ആ രംഗം കണ്ട് യഥാര്‍ഥത്തില് ഞാന് കരഞ്ഞ് പോയി. മന്യ നിനക്ക് കുറച്ച് പ്രായം കുറഞ്ഞ് പോയി. അല്ലെങ്കില് നിന്നെ എന്റെ ഭാര്യയാക്കുമെന്ന് ബഹദൂര്‍ക്ക തമാശയായി പറയുമായിരുന്നു. ശരിക്കും അഭിനയം പഠിച്ചത് ജോക്കര് എന്ന സിനിമയിലൂടെ ആയിരുന്നു.\nദിലീപ് വളരെ നല്ലൊരു നടൻ ആണ്, അല്ലെങ്കിൽ അദ്ദേഹം കുഞ്ഞിക്കൂനൻ പോലൊരു സിനിമ ചെയ്യില്ല, ജോക്കറിൽ അഭിനയിക്കുന്ന സമയത്ത് ഞാൻ അതിരാവിലെ തന്നെ ലൊക്കേഷനിൽ എത്തും. ലോഹി സാറും ബ്ലെസിയേട്ടനും മലയാളത്തിലെ എന്റെ ഡയലോഗുകള് പഠിപ്പിച്ച് തരുമായിരുന്നു എന്ന് മന്യ പറയുന്നു.\nRelated Items:dileep, manya


‘ചായ ഇനി ശരിക്കും പൊള്ളും’; തേയില വിലയില് റെക്കോര്‍ഡ് കുതിപ്പ് – Chandrika Daily\nBy web desk3Saturday October 24, 2020 13:17 pm\n‘ചായ ഇനി ശരിക്കും പൊള്ളും’; തേയില വിലയില് റെക്കോര്‍ഡ് കുതിപ്പ്\nബ്രാന്‍ഡഡ് തേയിലയുടെ വില 290-300 രൂപയോളമാണ്\nകൊച്ചി: തേയില വില അപ്രതീക്ഷിതമായി ഉയര്‍ന്ന് റെക്കോര്‍ഡിലേക്ക്. ഇരട്ടിയിലധികം വിലവര്‍ധനയാണ് തേയില വിലയില് ഉണ്ടായിരിക്കുന്നത്. കിലോഗ്രാമിന് 84 രൂപ എന്നതില് നിന്ന് 300രൂപ എന്ന റെക്കോര്‍ഡ് നിലവാരത്തിലേയ്ക്ക് വില ഉയരര്‍ന്നു. ഇപ്പോള് പൊടിത്തേയില വില കിലോഗ്രാമിന് 230-250 രൂപയാണ്. ബ്രാന്‍ഡഡ് തേയിലയുടെ വില 290-300 രൂപയോളമാണ്.\nതേയില ഉത്പാദന സംസ്ഥാനങ്ങളില് ഉണ്ടായ വെള്ളപ്പൊക്കവും മഴക്കെടുതികളും ഉത്പാദനത്തെ സാരമായി ബാധിച്ചിരുന്നു. ഇതിനുപുറമേ ലോക്ക്ഡൗണ് നിയന്ത്രണങ്ങളും ഉത്പാദനത്തില് ഇടിവുണ്ടാക്കി. 4\nഇതുവരെ തേയില ലേലത്തില് ലഭിച്ച കൂടിയ വില കിലോഗ്രാമിന് 230 രൂപയാണ്. ശരാശരി 190 രൂപയാണ് നിലവിലെ വില. ദക്ഷിണേന്ത്യയില് ആദ്യമായാണ് തേയിലയുടെ ലേലത്തുക ഇത്രയധികം ഉയര്‍ന്നത്. ലേലത്തില് വാങ്ങുന്ന തേയില ഉപഭോക്താക്കളിലെത്തുമ്പോള് ശരാശരി 60-70 രൂപയുടെ വര്‍ധനയുണ്ടാകും. അതേസമയം ഇന്ത്യയുടെ തേയില കയറ്റുമതി ഈ വര്‍ഷം കുറഞ്ഞതായും റിപ്പോര്‍ട്ടുകളുണ്ട്.


സമയമാവുമ്പോൾ പ്രിയന് തന്നെ എല്ലാം പറയും; കല്യാണിയേയും പ്രണവിനെയും കുറിച്ച് മോഹൻലാലിൻറെ മറുപടി വൈറൽ - metromatinee.com Lifestyle Entertainment & Sports\nസമയമാവുമ്പോൾ പ്രിയന് തന്നെ എല്ലാം പറയും; കല്യാണിയേയും പ്രണവിനെയും കുറിച്ച് മോഹൻലാലിൻറെ മറുപടി വൈറൽ\nമലയാള സിനിമയിയിലും ജീവിതത്തിലും എക്കാലത്തെയും മികച്ച കൂട്ടുകെട്ടാണ് മോഹന്‍ലാലും പ്രിയദര്‍ശനും.ആ സൗഹൃദം കാത്ത് സൂക്ഷിക്കുന്നവരാണ് പ്രണവ് മോഹൻലാലും , കല്യാണി പ്രിയദർശനും. പ്രണവിനേയും കല്യാണിയേയും കുറിച്ച് പറയുന്ന മോഹന്‍ലാലിന്റെ അഭിമുഖം വൈറലായിക്കൊണ്ടിരിക്കുകയാണ് ഇപ്പോള്.\nഅടുത്തിടെയായിരുന്നു മോഹന്‍ലാലും പ്രണവിനേയും കല്യാണിയേയും കുറിച്ച് സംസാരിച്ചത്. ‘പ്രണവും കല്യാണിയും എന്നേയും പ്രിയനേയും പോലെ അടുത്ത സുഹൃത്തുക്കളാണ്. എപ്പോഴും വിളിച്ച് സംസാരിക്കാറുണ്ട് ഇരുവരും. സെല്‍ഫിയൊക്കെ എടുത്ത് സോഷ്യല് മീഡിയയില് പോസ്റ്റ് ചെയ്താല് അതെങ്ങനെ പ്രണയമായി മാറുമെന്നായിരുന്നു മോഹന്‍ലാലിന്റെ ചോദ്യം. സമയമാവുമ്ബോള് പ്രിയന് തന്നെ എല്ലാം പറയും. നല്ല സുഹൃത്തുക്കളായി നടക്കുന്നവരാണ് പ്രണവും കല്യാണിയും, അവരെക്കുറിച്ച് അനാവശ്യ വിവാദമുണ്ടാക്കുന്നവരോട് എന്ത് പറയാനാണ്.’ മോഹന്‍ലാല് പറയുന്നു.\nRelated Topics:Mohanlal, Pranav Mohanlal\nകണ്ണീരോടെ മുട്ടുകുത്തി പ്രാർത്ഥിക്കുന്ന റിമി;എന്താണ് എത്ര വലിയ സങ്കടമെന്ന് ആരാധകർ!\n‘രണ്ടാം നാള്’ സ്ത്രീകള്‍ക്ക് പ്രാധാന്യമുള്ള സിനിമ; സംവിധായികയായി നടി സീനത്ത്!


ഈ കീറിയ ടവ്വലിനോ ചേച്ചീ...\nApril 16, 2018, 2:06 pm\nഫിറ്റ്നസിന്റെ കാര്യത്തിൽ ബോളിവുഡ് നടി ശിൽപ ഷെട്ടിയെ വെല്ലാൻ ആളില്ല. ശരീര സൗന്ദര്യം നിലനിർത്താൻ താരം അത്രയ്ക്ക് കഠിനാധ്വാനമാണ് ചെയ്യുന്നത്. ഫാഷന്റെ കാര്യത്തിലും നടി വിട്ടുവീഴ്ച്ചയ്ക്കില്ല. കഴിഞ്ഞ ദിവസം താരം ധരിച്ചിരുന്ന ഒരു സ്‌കർട്ടാണ് ഇപ്പോൾ സോഷ്യൽമീഡിയ കീഴടക്കുന്നത്.\nകണ്ടാൽ കീറിപ്പറിഞ്ഞതാണെന്നേ തോന്നൂ. എന്നാൽ സ്‌കർട്ടിന്റെ വില 590 യൂറോ ആണ്. ഏകദേശം നാൽപത്തേഴായിരം രൂപ. കീറിപ്പറിഞ്ഞ തുണിക്ക് ഇത്രയും രൂപയുണ്ടെന്ന് അറിഞ്ഞ ആരാധകർ താരത്തെ കണക്കറ്റ് കളിയാക്കുന്നുമുണ്ട്. ഈ കീറിയ ടവ്വൽ വാങ്ങാനാണോ ഇത്രയും കാശ് കളയുന്നതെന്നാണ് പലരും താരത്തോട് ചോദിക്കുന്നത്. വസ്ത്രങ്ങൾക്കായി ലക്ഷങ്ങളും കോടികളും മുടക്കുന്ന താരങ്ങളുടെ നിലപാടിനെ വിമർശിച്ച് മുൻപും പലരും രംഗത്തെത്തിയിട്ടുണ്ട്. ഫാഷന്റെ പേരിൽ ലക്ഷങ്ങൾ മുടക്കി കോപ്രായങ്ങൾ കാട്ടുന്നുവെന്നാണ് പറയുന്നത്. നേരത്തേ കരീനയുടെ ടീ ഷർട്ടും സോഷ്യൽമീഡിയയിൽ വൈറലായിരുന്നു. ജിമ്മിൽ പോകാനായി താരം ധരിച്ച ടീ ഷർട്ടിന്റെ വില നാല്പതിനായിരം രൂപയായിരുന്നു.


സാംസ്കാരിക നേതൃത്വവും രാഷ്ട്രീയ നേതൃത്വവും കൈകോര്‍ത്തു പ്രവര്‍ത്തിക്കണം : ബെന്യാമിന് «eപത്രം – Gulf News 2011 – അറബിനാടുകള് – ePathram.com\nഷാര്‍ജ : മുന്‍കാലങ്ങളില് സംഭവിച്ചിരുന്നതു പോലെ, പുതിയ കാലഘട്ടത്തിലും സാമൂഹ്യ തിന്മകള്‍ക്കെതിരെ സാംസ്കാരിക നേതൃത്വവും രാഷ്ട്രീയ നേതൃത്വവും കൈകോര്‍ത്തു പ്രവര്‍ത്തിക്കെണ്ടതുണ്ടെന്നു് “ആടുജീവിത”ത്തിന്റെ കഥാകാരന് ബെന്യാമിന് അഭിപ്രായപ്പെട്ടു. ഇ. എം. എസിനെയും, പി. ഗോവിന്ദപ്പിള്ളയെയും, എന്. ഇ. ബാലരാമിനെയും പോലുള്ള മഹാന്മാരായ രാഷ്ട്രീയ പ്രവര്‍ത്തകര് സാഹിത്യത്തെയും വായനയെയും ഏറെ ഗൌരവത്തോടെ സമീപിക്കുകയും ശ്രദ്ധേയമായ ഇടപെടലുകള് നടത്തുകയും ചെയ്തു. ആ പാരമ്പര്യവും, പിന്തുടര്‍ച്ചയും കൈമുതലാക്കി കൊണ്ട് വര്‍ത്തമാന കാലത്തെ രാഷ്ട്രീയ നേതൃത്വവും കൃത്യമായ വിമര്‍ശന ബുദ്ധിയോടെ സാഹിത്യത്തെ നോക്കി കാണേണ്ടതുണ്ട്. അദ്ദേഹം പറഞ്ഞു. “മാസ് ഷാര്‍ജ” യുടെ വനിതാ വിഭാഗം വാര്‍ഷിക യോഗത്തോ ടനുബന്ധിച്ച പൊതു സമ്മേളനം ഉദ്ഘാടനം ചെയ്യുകയായിരുന്നു ബെന്യാമിന്.\n“പ്രണയത്തില് ഒരുവള് വാഴ്ത്തപ്പെടും വിധം” എന്ന മണിലാല് സംവിധാനം നിര്‍വഹിച്ച സിനിമയുടെ പ്രദര്‍ശനവും, സംവിധായകനുമായുള്ള സംവാദവും നടന്നു . സ്ത്രീക്ക് അവരുടെ ശരീരം പോലും ഭാരമാകുന്ന വര്‍ത്തമാന കാല സാഹചര്യ ത്തിനെതിരെയാണ് താന് ഈ സിനിമയിലൂടെ പ്രതികരിക്കാന് ശ്രമിച്ചതെന്ന് സംവിധായകന് മണിലാല് പറഞ്ഞു .\nഹേന അധ്യക്ഷത വഹിച്ച യോഗത്തിനു ബീന സ്വാഗതം പറഞ്ഞു. “പ്രണയത്തില് ഒരുവള് വാഴ്ത്തപ്പെടും വിധം” എന്ന സിനിമയുടെ നിര്‍മാതാവ് സഞ്ജീവ് , മാസ് പ്രസിഡന്റ്റ് ശ്രീപ്രകാശ് എന്നിവര് ആശംസകള് അര്‍പ്പിച്ചു സംസാരിച്ചു .\nതുടര്‍ന്ന് നടന്ന വനിതകളുടെ ജനറല് ബോഡി യോഗം ശ്രീകല ഉദ്ഘാടനം ചെയ്തു. സിന്ധു അനുശോചന പ്രമേയം അവതരിപ്പിച്ചു. പ്രീത, അഞ്ജു, പ്രസീത എന്നിവരടങ്ങിയ പ്രസീഡിയം സമ്മേളനം നിയന്ത്രിച്ചു. അനിത കണ്‍വീനര് ആയ മിനുട്സ് കമ്മിറ്റിയില് സിന്ധു, ആയിഷ എന്നിവര് അംഗങ്ങള് ആയിരുന്നു.\nവനിതാ വിഭാഗം കണ്‍വീനര് ഉഷ, പോയ വര്‍ഷത്തെ പ്രവര്‍ത്തന റിപ്പോര്‍ട്ട് അവതരിപ്പിച്ചു. മാസ് സെക്രട്ടറി അഫ്സല് അഭിവാദ്യം ചെയ്തു സംസാരിച്ചു. പുതിയ ഭാരവാഹികളായി പ്രീത (കണ്‍വീനര്), അഞ്ജു, സിന്ധു (ജോ. കണ്‍വീനര്‍മാര്) എന്നിവരടങ്ങിയ ഇരുപതംഗ എക്സിക്യുട്ടീവ് കമ്മിറ്റിയെയും തിരഞ്ഞെടുത്തു.\n– അയച്ചു തന്നത് : ശ്രീപ്രകാശ്\n« സൗദി കിരീടാവകാശി അന്തരിച്ചു\n« കുവൈത്തില് വയലാര് അനുസ്മരണം


റഷ്യയില് ഇനി ലാറ്റിനമേരിക്കയില്ല\nTue Mar 26 2019 22:09:21 GMT+0530 (IST)\nറഷ്യന് ലോക കപ്പില് നിന്നു ബ്രസീലിന്റെ സാംബതാളവും പടിയിറങ്ങുന്നതോടെ ഒരു കാലത്തു ഫുട്‌ബോള് ലോകം അടക്കിവാണ ലാറ്റിനമേരിക്കന് കരുത്തിന്റെ അസ്തമയമാണു കാണുന്നത്. ലോക കാല്‍പ്പന്തു യുഗത്തെ പ്രണയിപ്പിച്ച ആ ഫുട്‌ബോള് കരുത്ത് ഇനി റഷ്യയുടെ ലോകകപ്പ് പാരമ്പര്യത്തില് അവശേഷിക്കുന്നില്ല.\nഅഞ്ചു ടീമുകളാണ് ഇത്തവണ റഷ്യന് ലോകകപ്പിലെത്തിയത്. ലോകകപ്പിനോട് ആദ്യം വിടപറഞ്ഞ ലാറ്റിനമേരിക്കന് പ്രതീക്ഷ പെറുവായിരുന്നു. ദുര്‍ബലമായ ടീമിനെയും കൊണ്ട് ലോക കപ്പിനെത്തിയ പെറുവിനു പ്രതീക്ഷകളധികം ഇല്ലാത്തതിനാല് ആ വിടപറച്ചിലിനെ അവര് അധിക ദുഃഖത്തോടെയായിരിക്കില്ല സമീപിച്ചത്.\nപിന്നീടു യാത്ര പറഞ്ഞതു ലാറ്റിനമേരിക്കന് കരുത്തിന്റെ നേര്‍രൂപമായ അര്‍ജന്റീനയായിരുന്നു. ലോക ഫുട്‌ബോള് ആരാധകരുടെ ഇഷ്ട ടീമായ അര്‍ജന്റീന ഫുട്‌ബോളില് നിന്നു വിടചൊല്ലിയപ്പോള് കായികലോകം വിശ്വസിക്കാനാവാതെ ആ കാഴ്ച നോക്കിക്കണ്ടു. മെസ്സിയുടെ നീലപ്പടയുടെ പുറത്താവല് ലാറ്റിനമേരിക്കന് ഫുട്‌ബോള് ശക്തിയെ മറ്റൊരു പാഠം കൂടി പഠിപ്പിച്ചു. ലോകകപ്പില് അനുഭവ സമ്പത്തിനേക്കാള് പ്രാധാന്യം യുവനിരയുടെ അക്രമണ ഫുട്‌ബോളിനാണെന്ന്.\nലോകകപ്പിലെ ഏറ്റവും ആകര്‍ഷകവും ശക്തവുമായ ടീമിന്റെ പടിയിറക്കത്തിനാണ് അര്‍ജന്റീനയുടെ പുറത്താവല് വഴിവച്ചത്. നൈജീരിയയെ അവിശ്വസനീയമായി തോല്‍പിച്ച് ഗ്രൂപ്പ് ഘട്ടം പൂര്‍ത്തിയാക്കിയ അര്‍ജന്റീന ഫൈനല് വരെ ഈ കുതിപ്പു തുടരുമെന്നു തോന്നിച്ചെങ്കിലും പ്രീ ക്വാര്‍ട്ടറില് ഫ്രാന്‍സിന്റെ അതിവേഗപ്പാച്ചിലിനു മുന്നില് തകര്‍ന്നടിഞ്ഞു.\nലാറ്റിനമേരിക്കന് ഫുട്‌ബോളിന്റെ നവശക്തിയായി കണക്കാക്കിയിരുന്ന ടീമാണ് കൊളംബിയ. മൈതാനത്തെ ആക്രമണ ഫുട്‌ബോളിന്റെ ചാരുതയും കളിശൈലിയെല്ലാം ബ്രസീലിനോട് സാമ്യത പുലര്‍ത്തിയ ടീം. പ്രതീക്ഷകള് കൈവിടാതെ പ്രീ ക്വാര്‍ട്ടര് വരെ മുന്നേറിയ കൊളംബിയക്ക് അടിതെറ്റിയതു യൂറോപ്പ് ശക്തികേന്ദ്രങ്ങളിലൊന്നായ ഇംഗ്ലണ്ടിന്റെ മുന്നില് മാത്രമാണ്. പൊരുതിക്കളിച്ചെങ്കിലും ഭാഗ്യം ഇംഗ്ലീഷ് പടയ്‌ക്കൊപ്പം നിന്നപ്പോള് കണ്ണീരോടെ വിടപറയേണ്ടി വന്നു കൊളംബിയയുടെ മഞ്ഞപ്പടയ്ക്ക്.\nശേഷിക്കുന്ന ലാറ്റിനമേരിക്കന് ശക്തിസ്രോതസ്സുകളായി ഉറുഗ്വേയും ബ്രസീലും റഷ്യയില് പിടിച്ചുനിന്നു. ലാറ്റിനമേരിക്കന് ഭൂഖണ്ഡത്തിന്റെ മുഴുവന് പ്രതീക്ഷകളും അവരുടെ ചുവരിലായിരുന്നു. എന്നാല് അവസാനത്തോട് അടക്കുംതോറും അവര്‍ക്കും അടിതെറ്റി.\nപോര്‍ച്ചുഗലിനെ പ്രതിരോധക്കോട്ടയില് കണ്ണുകെട്ടിച്ച ഉറുഗ്വേ തന്ത്രം ഫ്രാന്‍സ് ആക്രമണ ഫുട്‌ബോളിലൂടെ തകര്‍ത്തെറിഞ്ഞു. ഫ്രാന്‍സിന്റെ വേഗതയാര്‍ന്ന ആക്രമണത്തിനു മുന്നില് ഉറുഗ്വേ കിതച്ചുവീണു.\nഅവസാനം ലോക ഫുട്‌ബോള് മാമാങ്കത്തില് ബ്രസീലിന്റെ മഞ്ഞപ്പട മാത്രം അവശേഷിച്ചു. ലോകകപ്പില് നിന്നു ലാറ്റിനമേരിക്കയെ പുറംതള്ളുന്ന യൂറോപ്യന് ഫുട്‌ബോളിനെ തളച്ചിടാന് കാനറിപ്പടയ്ക്ക് ആവുമെന്നവര് വിശ്വസിച്ചു. എന്നാല് ക്വാര്‍ട്ടര് വരെ മുന്നേറിയ ബ്രസീലിയന് നിര ബെല്‍ജിയത്തിന്റെ ചുവപ്പന് ചെകുത്താന്‍മാര്‍ക്കിടയില് ഞെരിഞ്ഞമര്‍ന്നു. ബ്രസീലിന്റെ പുറത്താവലോടു കൂടി ലാറ്റിനമേരിക്കന് ശക്തികള് പൂര്‍ണമായും റഷ്യയില് നിന്നു തുടച്ചുനീക്കപ്പെട്ടു.\nഇനി റഷ്യയില് യൂറോപ്യന് പോരാണ്. മല്‍സരിക്കുന്ന ടീമുകളെല്ലാം യൂറോപ്യന് ഭൂഖണ്ഡത്തില് നിന്നുള്ളവര്. റഷ്യയില് ഇനി ആര് കിരീടമുയര്‍ത്തിയാലും അതു യൂറോപ്യന് ഫുട്‌ബോളിന്റെ ഫുട്‌ബോള് ആധിപത്യത്തിനു തുടക്കമാവും.


മലയോര ഹൈവേ: കോടഞ്ചേരി-കക്കാടംപൊയിൽ പാതയ്ക്ക് സാങ്കേതികാനുമതി | Thiruvambadi kakkadampoyil\nമലയോര ഹൈവേ: കോടഞ്ചേരി-കക്കാടംപൊയിൽ പാതയ്ക്ക് സാങ്കേതികാനുമതി\nനിര്‍ദിഷ്ട മലയോര ഹൈവേ കടന്നുപോകുന്ന കക്കാടംപൊയില്-നിലമ്പൂര് റോഡില് നിന്നുള്ള ദൃശ്യം\nതിരുവമ്പാടി: മലയോര ഹൈവേയുടെ തിരുവമ്പാടി നിയോജകമണ്ഡലത്തിലൂടെ കടന്നുപോകുന്ന കോടഞ്ചേരി-കക്കാടംപൊയിൽ റീച്ചിന് സാങ്കേതികാനുമതി ലഭിച്ചു. തിങ്കളാഴ്ച തിരുവനന്തപുരത്ത് നടന്ന സാങ്കേതികാനുമതി കമ്മിറ്റിയാണ് പദ്ധതി അംഗീകരിച്ചത്.\n160.28 കോടി രൂപയുടെ പദ്ധതിക്കാണ് അനുമതി ലഭിച്ചതെന്ന് പൊതുമരാമത്ത് വകുപ്പ് അസി. എൻജിനീയർ സുരേഷ്ബാബു പറഞ്ഞു. ടെൻഡർ നടപടികൾ ഉടൻ ആരംഭിക്കും. നിയോജകമണ്ഡലത്തിലെ മൂന്ന് പഞ്ചായത്തുകളിലൂടെയാണ് പാത കടന്നുപോകുന്നത്.\nകോടഞ്ചേരിയിൽനിന്ന് തുടങ്ങി ഇലന്തുകടവ്, പുല്ലൂരാംപാറ, പുന്നക്കൽ, കൂടരഞ്ഞി, കൂമ്പാറ, അകമ്പുഴ വഴി കക്കാടംപൊയിലിൽ അവസാനിക്കുന്നതാണ് തിരുവമ്പാടി നിയോജകമണ്ഡലത്തിലെ റീച്ച്.\nകോടഞ്ചേരി മുതൽ കക്കാടംപൊയിൽ വരെ 33.6 കീലോമീറ്റർ ദൈർഘ്യമാണുള്ളത്. ഇതിൽ ഭൂരിഭാഗം സ്ഥലത്തും നിലവിൽ റോഡുണ്ട്.\nകൂമ്പാറ-അകമ്പുഴ റോഡിൽ ആറര കിലോമീറ്റർ പുതിയ പാത നിർമിക്കണം. നിലവിലുള്ള റോഡ് 12 മീറ്റർ വീതിയിൽ വികസിപ്പിക്കുന്നതിനുള്ള സ്ഥലം ഏറ്റെടുക്കൽ നടപടികൾ പൂർത്തിയായിട്ടുണ്ട്. സൗജന്യമായി സ്ഥലം വിട്ടു നൽകുമ്പോൾ മതിൽ പൊളിക്കുന്നുണ്ടെങ്കിൽ അത് പുനർനിർമിച്ചുനൽകും. ഇതിനുള്ള തുക വകയിരുത്തിയിട്ടുണ്ട്.\nകാസർകോട് മുതൽ തിരുവനന്തപുരം വരെ നീളുന്ന മലയോര ഹൈവേയുടെ ഭാഗമാകുന്നത് നിയോജകമണ്ഡലത്തിന് വലിയ പ്രതീക്ഷകളാണ് നൽകുന്നത്.\nടൂറിസം മേഖലയ്ക്കൊപ്പം കാർഷികരംഗത്തും പുതിയ പാത പുത്തനുണർവാകും. ഒട്ടേറേ ചെറുകിട സംരംഭങ്ങൾ ഇപ്പോൾതന്നെ കോടഞ്ചേരി, കൂമ്പാറ, കക്കാടംപൊയിൽ മേഖലകളിലുണ്ട്. പലതും കൃഷിയുമായി ബന്ധപ്പെട്ടതാണ്. അടിസ്ഥാനസൗകര്യം വികസിക്കുമ്പോൾ കൂടുതൽ നിക്ഷേപമുണ്ടാകുമെന്നാണ് പ്രതീക്ഷ. വയനാട്, മലപ്പുറം ജില്ലകളിൽനിന്ന് എളുപ്പത്തിലെത്താൻ കഴിയുന്നത് ടൂറിസംരംഗത്തും പ്രതീക്ഷയാണ്.


സത്യം നിങ്ങളെ ഞെട്ടിക്കുമ്പോൾ – Removing the Mask\nസത്യം നിങ്ങളെ ഞെട്ടിക്കുമ്പോൾ\nOn January 13, 2018 November 4, 2019 By admin\nടിപിഎമ്മിൽ നടന്നുകൊണ്ടിരിക്കുന്ന തിന്മയെക്കുറിച്ചറിയാൻ തിയോളജി ഡിഗ്രിയുടെ ആവശ്യമില്ല. നിങ്ങൾ സത്യസന്ധനും ഭയപ്പെടാത്ത വ്യക്തിയുമാണെങ്കിൽ, അത് നിങ്ങളുടെ മുഖത്ത് തുറിച്ചുനോക്കികൊണ്ടിരിക്കും. ടിപിഎം പ്രാക്ടീസുകളും സിദ്ധാന്തങ്ങളും ന്യായീകരിക്കാൻ നിങ്ങൾക്ക് കഠിനാത്വാനം ചെയ്യേണ്ടിവരും.\nടിപിഎം കൾട്ടിൽ നിന്ന് കണ്ണു തുറന്ന ഒരു സഹോദരിയുടെ അത്ഭുതകരമായ സാക്ഷ്യം ഞങ്ങളുടെ കൈവശം ഉണ്ട്. ടിപിഎം ഇരട്ട താപ്പ് നയം ഉപയോഗിച്ച് ജനങ്ങളെ എങ്ങനെ വഞ്ചിക്കുന്നുവെന്ന് അവർക്ക് ശരിക്കും മനസ്സിലായി. അതിനുമുമ്പേ, ഒരു കൾട്ടിൻ്റെ ചില പ്രധാന ഘടകങ്ങൾ പരിശോധിക്കാം. (CULTWATCH ൽ നിന്നും എടുത്തതാകുന്നു)\n(….മുകളിലത്തെ പോയിൻറ്റുകളുടെ മലയാള പരിഭാഷ….)\nശരിയായ ഒരു ഗ്രൂപ്പിനും അവരുടെ പ്രവർത്തനങ്ങളും വിശ്വാസവും നുണകളിൽ കൂടി തെറ്റിദ്ധരിപ്പിക്കേണ്ട കാര്യമില്ല.\nരക്ഷ പ്രാപിക്കുവാൻ ഞങ്ങളുടെ സംഘടന മാത്രമേയുള്ളു എന്ന് ഒരു ഗ്രൂപ്പ് പറയുന്നുവെങ്കിൽ അത് തീർച്ചയായും ഒരു കൾട്ട് ആകുന്നു.\nസ്വഭാവ ഹത്യ ഒരു കൾട്ടിൻ്റെ വ്യക്തമായ അടയാളം ആകുന്നു.\nകൾട്ട് അംഗങ്ങൾ അവരുടെ നേതൃത്വത്തെ നിരാകരിക്കാനോ വിസമ്മതിക്കാനോ ഭയപ്പെടുന്നു. നല്ല സംഘടനകൾ ഒരിക്കലും പ്രശ്നങ്ങൾ തുറന്ന് ചർച്ച ചെയ്യുന്നതിൽ ഭീഷണി കാണുകയില്ല.\n“പൊടുന്നനെയുള്ള സുഹൃത്തുക്കളെ” സൂക്ഷിക്കുക, യഥാർത്ഥ സൗഹൃദം വളരാൻ സമയം എടുക്കുമെന്ന് ഓർക്കുക.\nനിങ്ങൾ ആരാണെന്ന് പറയുകയും അത് കാണാൻ സാധിക്കുകയും ചെയ്യാത്തവരെ സൂക്ഷിക്കുക.\nഅവരെ വിമർശിക്കുന്ന കാര്യങ്ങൾ വായിക്കരുതെന്ന് പറയുന്നത് ഒരു കൾട്ടിൻ്റെ ലക്ഷണമാകുന്നു.\nനീതിപൂര്‍വ്വകമായ സംഘടനകൾ അവരുടെ അംഗങ്ങൾ അവരെ വിമർശിക്കുന്ന കാര്യങ്ങൾ വായിക്കുന്നത് ഭയപ്പെടുന്നില്ല.\nനിങ്ങൾ രഹസ്യമായി വെയ്ക്കണമെന്ന് ഉദ്ദേശിച്ച കാര്യങ്ങൾ നേത്ര്യത്വത്തെ അറിയിച്ചാൽ അത് തീർച്ചയായും ഒരു കൾട്ട് ആകുന്നു.\nഒരിക്കലും അവസാനിപ്പിക്കാതെ നിർബന്ധിത യോഗങ്ങളും കൃത്യങ്ങളും ഒരു കൾട്ടിൻ്റെ ലക്ഷണമാകുന്നു.\nഎൻ്റെ പേര് സൂര്യ. ഞാൻ ഈ ടിപിഎമ്മിൽ 1999-ൽ മുതൽ പോകുമായിരുന്നു. അപ്പോൾ ഞാൻ 9-ാ‍ം ക്ലാസ്സിൽ ആയിരുന്നു, എനിക്ക് ബൈബിൾ ജ്ഞാനം വളരെ കുറവായിരുന്നു. ഈ സഭ പഠിപ്പിക്കുന്നതെല്ലാം നല്ലതാണെന്ന് ഞാൻ ചിന്തിച്ചു. എന്നാൽ എൻ്റെ വിവാഹത്തിനുശേഷം ഈ സഭ വീടിനു അടുത്തായിരുന്നതിനാൽ അവിടെ പോകാൻ തുടങ്ങി.\nഅവരുടെ ഉപദേശത്തെക്കുറിച്ച് എൻ്റെ മനസ്സിൽ പല സംശയങ്ങളും വളരാൻ തുടങ്ങി. ഞാൻ ചോദിച്ചപ്പോൾ, ദൈവദാസരുടെ പഠിപ്പിക്കലുകൾ എല്ലാം ശരിയാകുന്നു എന്നായിരുന്നു മറുപടി. ആരും ഒരു വിശദീകരണവും നൽകിയില്ല. വിശ്വാസികൾ അടിമകളാണെന്നും അവർ എല്ലാ മനുഷ്യരെക്കാളും ഉന്നതരാണെന്ന് പരിഗണിക്കണമെന്നും ആഗ്രഹിക്കുന്നു. ദൈവം, വിശ്വാസികളോട് സംസാരിക്കത്തില്ലെന്നും അവരോട് മാത്രം ദൈവം സംസാരിക്കുമെന്നും അവർ ചിന്തിക്കുന്നു. മറ്റൊരു പ്രശ്നം, ഭർത്താവ് രക്ഷിക്കപ്പെട്ടാൽ ഭാര്യമാരെ ആഭരണങ്ങൾ ധരിക്കാൻ അനുവദിക്കില്ല. ഭർത്താവിൻ്റെ രക്ഷക്ക് ശേഷം ഭാര്യ ആഭരണം അണിഞ്ഞാൽ സ്വഗ്ഗത്തിൽ പോകുകയില്ലെന്ന വേറൊരു പ്രശ്നവുമുണ്ട്. അടുത്ത കാര്യം വേലക്കാരുടെ ആഡംബരമാണ്. 6000 രൂപ ചെലവിൽ രണ്ടു പായകൾ വാങ്ങിക്കും. തമിഴിൽ “കുരുത്തോലൈ” എന്നറിയപ്പെടുന്ന പായ് വലിയ സിസ്റ്റർമാർക്കും ബ്രദർമാർക്കും പാസ്റ്റർമാർക്കും ഉപയോഗിക്കാൻ വേണ്ടി മാത്രം രൂപകല്പന ചെയ്തിരിക്കുന്നു. വിശ്വാസികൾ ലളിതമായ പ്ലാസ്റ്റിക് പായമേൽ ഇരിക്കുമ്പോൾ അത്തരം വിലപിടിപ്പുള്ള പായിൽ ഇരുന്ന് അവർ എന്തുകൊണ്ട് തന്നെത്താൻ മഹത്വീകരിക്കുന്നു. ശുശ്രുഷകന്മാർക്ക് പ്രത്യേക അരി പാചകം ചെയ്യുമ്പോൾ വിശ്വാസികൾക്ക് കുറഞ്ഞ നിലവാരമുള്ള അരി നൽകും. ഞായറാഴ്ച ശുശ്രുഷക്ക് ശേഷം ഭക്ഷണം കൊടുക്കുന്ന ഏക സഭ ഇതാണെന്ന് അവർ പൊങ്ങച്ചം പറയും. ടിപിഎം പാസ്റ്റർമാരും ബ്രതേഴ്സും മറ്റെല്ലാ ദൈവദാസന്മാരും മറ്റു സഭകളെക്കുറിച്ച് കുറ്റം പറയും. അവർ മാത്രം എല്ലായ്പോഴും വിശുദ്ധരായി പരിഗണിക്കുന്നു. അവരൊഴികെ ബാക്കി എല്ലാവരും നരകത്തിൽ പോകും. ദയവായി ഈ സഭയിൽ പോകരുത്. ഇത് ഒരു സാത്താന്യ സ്ഥാപനമാണ്.\nഎല്ലാ പഠിപ്പിക്കലുകളും തെറ്റാണ്. അവർ ജനങ്ങളെ പേടിപ്പിച്ച് ദുരുപദേശം പ്രഖ്യാപിക്കുന്നു.\nനിരപരാധികളായ വിശ്വാസികളുടെ മേൽ ഈ ദൈവദാസന്മാർ ചെലുത്തുന്ന ഭയം മൂലമാണ് അനേകം ആളുകൾ ഈ സഭയിൽ തുടരുന്നത്. ആ വിശ്വാസികൾ മാത്രം രണ്ടാമത്തെ വരവിൽ പോകുകയുള്ളു എന്ന് ഭീഷണിപ്പെടുത്തി ആളുകളെ അവരുടെ മിഷനിൽ കൂട്ടിച്ചേർക്കുന്നു. അവർക്ക് ഒരിക്കലും ദൈവരാജ്യത്തിൽ ആളുകളെ കൂട്ടിച്ചേർക്കത്തില്ല. യേശു എന്നെ രക്ഷിച്ചു, ദൈവം എൻ്റെ ഭർത്താവിനെയും രക്ഷിക്കുമെന്നു ഞാൻ ഉറച്ചു വിശ്വസിക്കുന്നു. നിങ്ങൾക്ക് എന്നെ വിളിക്കുകയോ മെയിൽ അയക്കുകയോ ചെയ്യാം. അഡ്മിനിൽ നിന്ന് എൻ്റെ സമ്പർക്ക വിവരങ്ങൾ (CONTACT DETAILS) നിങ്ങൾക്ക് ലഭിക്കും.\nPREVIOUS POST Previous post: മസ്തിഷ്ക ക്ഷാളനം (BRAINWASHING) കണ്ടറിയുക\nNEXT POST Next post: ടിപിഎം എന്ന വിഗ്രഹം കൊണ്ട് ജനങ്ങളെ അടിച്ചുപരത്തുന്നു.\n2 Replies to “സത്യം നിങ്ങളെ ഞെട്ടിക്കുമ്പോൾ”\nട്രൂത് എന്ന വ്യക്തി ഇ സഹോദരി എഴുതിയത് വായിച്ചു കാണും എന്ന് വിശ്വസിക്കുന്നു .\nAct 5:38 ആകയാല് ഈ മനുഷ്യരെ വിട്ടു ഒഴിഞ്ഞുകൊള്‍വിന് എന്നു ഞാന് നിങ്ങളോടു പറയുന്നു; ഈ ആലോചനയോ പ്രവൃത്തിയോ മാനുഷം എന്നു വരികില് അതു നശിച്ചുപോകും: 39 ദൈവികം എങ്കിലോ നിങ്ങള്‍ക്കു അതു നശിപ്പിപ്പാന് കഴികയില്ല; നിങ്ങള് ദൈവത്തോടു പോരാടുന്നു എന്നു വരരുതല്ലോ!!


ഇസ്രായേല് അനധികൃത കുടിയേറ്റം വ്യാപിപ്പിക്കുന്നു | Madhyamam\ndate_range2July 2016 11:58 PM GMT\nഇസ്രായേല് അനധികൃത കുടിയേറ്റം വ്യാപിപ്പിക്കുന്നു\nജറൂസലം: ഫലസ്തീനില് കൂടുതല് സ്ഥലങ്ങളില് കുടിയേറ്റം നടത്താന് ഇസ്രായേല് ഒരുങ്ങുന്നു. കുടിയേറ്റത്തിന്‍െറ പേരില് കഴിഞ്ഞദിവസങ്ങളില് വെസ്റ്റ്ബാങ്കില് നടന്ന ആക്രമണങ്ങളില് രണ്ട് ഫലസ്തീനികളും ഒരു ഇസ്രായേല് പൗരനും കൊല്ലപ്പെട്ടിരുന്നു. അധിനിവിഷ്ട വെസ്റ്റ്ബാങ്കില് ജൂതമത വിശ്വാസികളുടെ കുടിയേറ്റം വ്യാപിപ്പിക്കാന് ഇസ്രായേല് നടത്തിയ ശ്രമമാണ് കൊലപാതകങ്ങളില് കലാശിച്ചത്. ടിയര് ഗ്യാസ് അമിതമായി ശ്വസിച്ചതിനാലാണ് 63കാരിയായ ടൈസീര് ഹബാശ് മരിച്ചതെന്ന് ല് ഇസ്രായേലി സൈന്യം ഫലസ്തീന് വനിതയെ വെടിവെച്ചുകൊന്നത്.\nജൂത കുടിയേറ്റ നഗരമായ ഒട്നിയയിലാണ് ഇസ്രായേല് പൗരനും കിര്‍യത്ത് അര്‍ബ സെറ്റില്‍മെന്‍റില് ഇസ്രായേല് പെണ്‍കുട്ടിയും കൊല്ലപ്പെട്ടിരുന്നു. ഇസ്രായേല് കുടിയേറ്റം വ്യാപിപ്പിക്കുന്നതാണ് പല സ്ഥലങ്ങളിലും സംഘര്‍ഷത്തിന് വഴിവെക്കുന്നത്. ഇസ്രായേല് പെണ്‍കുട്ടിയുടെ സംസ്കാര ചടങ്ങളില് പങ്കെടുക്കാനത്തെിയ തീവ്രദേശീയ വാദികളായ ഇസ്രായേല് മന്ത്രിമാര് എന്തുവിലകൊടുത്തും കുടിയേറ്റം വ്യാപിപ്പിക്കുമെന്ന് പ്രഖ്യാപിച്ചു.\nവെസ്റ്റ്ബാങ്കില് ഇസ്രായേലിന്‍െറ പരമാധികാരം ഊട്ടിയുറപ്പിക്കുമെന്നും മന്ത്രിമാര് കൂട്ടിച്ചേര്‍ത്തു. അധികൃത കുടിയേറ്റം ഇസ്രായേല് വ്യാപിപ്പിക്കുന്നതിനെതിരെ ഐക്യരാഷ്ട്രസഭയും യൂറോപ്യന് യൂനിയനും അമേരിക്ക, റഷ്യ എന്നീ രാജ്യങ്ങളും രംഗത്തത്തെി.\nകുടിയേറ്റം വ്യാപിപ്പിക്കുന്നത് ഇസ്രായേല്‍തന്നെ അംഗീകരിച്ച ദ്വിരാഷ്ട്രവാദത്തിന് എതിരാണെന്നും അവര് ആരോപിച്ചു. വെസ്റ്റ്ബാങ്കിലെ പല ചെക്പോയന്‍റുകളും ഇസ്രായേല് മുന്നറിയിപ്പില്ലാതെ അടച്ചിടുകയാണ്. ഈദുല് ഫിത്റിന് ഒരുങ്ങുന്ന ഫലസ്തീനികള്‍ക്ക് ഇത് കടുത്ത ബുദ്ധിമുട്ടുണ്ടാക്കുന്നുണ്ട്.


THARBIYA: എല്ലാ ദിനവും പ്രണയദിനം\n``അങ്ങയുടെ ജീവിതത്തില് ഏറ്റവും സന്തോഷം നിറഞ്ഞ സന്ദര്‍ഭമേതായിരുന്നു..?'' -ഭാര്യ ഭര്‍ത്താവിനോട് ചോദിച്ചു.\n``ആ സന്ദര്‍ഭം ഇനിയും വന്നു ചേര്‍ന്നിട്ടില്ല.''\nആഗ്രഹിച്ച ഉത്തരം ലഭിക്കാത്തതിന്റെ ആശങ്കയോടെ അവള് വീണ്ടും ചോദിച്ചു: ``ഇല്ലെന്നോ? ഏതാണ് ആ സന്ദര്‍ഭം?''\n``നമ്മുടെ വീട്ടിലേക്ക് സലാം പറഞ്ഞ് ഞാന് വരുമ്പോള് പുഞ്ചിരിയോടെ സലാം മടക്കി നീ എന്നെ സ്വീകരിച്ചിരുത്തുന്ന സന്ദര്‍ഭമാണത്. പക്ഷേ അത് നമ്മുടെ ഈ വീട്ടിലല്ല, സ്വര്‍ഗത്തില് നമുക്ക് ലഭിക്കുന്ന വീട്ടില്.''\nവ്യക്തി ബന്ധങ്ങളും രക്തബന്ധങ്ങളും കൊണ്ട് ചേര്‍ത്തുകെട്ടിയ ജീവിതമാണ് നമ്മുടേത്. രക്തബന്ധം ജന്മനാ ലഭിക്കുമ്പോള് വ്യക്തിബന്ധം പിന്നീട് നമ്മള് നേടിയെടുക്കുന്നു. എന്നാല് രക്ത ബന്ധത്തെക്കാളും വ്യക്തി ബന്ധത്തെക്കാളും ഹൃദ്യമായൊരാത്മ ബന്ധമുണ്ട് നമ്മുടെ ജീവിതത്തില്. തീര്‍ച്ചയായും അത് ഇണയാണ്. ഇണക്കവും ഇഷ്‌ടവും കൊണ്ട് ജീവിതയാത്രയില് കൂട്ടുചേരുന്നയാള്.\n`ഇണകള്' എന്നാണ് ഖുര്‍ആന്റെ പ്രയോഗം. ഭാര്യ, ഭര്‍ത്താവ് എന്നൊക്കെ അര്‍ഥമുള്ള നല്ല പദങ്ങള് അറബിയില് വേണ്ടുവോളമുണ്ടായിട്ടും `ഇണകള്' എന്നാണ് അല്ലാഹു നല്‍കുന്ന പേര്.`കൂടിച്ചേര്‍ന്ന് ഒന്നായത്' എന്നും അതിന് അര്‍ഥമുണ്ട്. പലതരം ഭക്ഷണം വായിലിട്ട് ചവച്ചാല് ഒന്നിച്ചലിയുന്നതു പോലെ, പല സ്വഭാവങ്ങളും ശീലങ്ങളും രീതികളുമുള്ള രണ്ടുപേര് അലിഞ്ഞൊന്നാവുന്ന സൗന്ദര്യമാണല്ലൊ വിവാഹം. രക്തബന്ധത്തെക്കാളും വ്യക്തിബന്ധത്തെക്കാളും അഴകും അടുപ്പവുമുള്ള സ്‌നേഹ സൗഹൃദത്തിലേക്കാണ് ആ രണ്ടുപേര് കൂട്ടുചേരുന്നത്.\nഹൃദയങ്ങള് ഇഴുകുന്നതാണ് പ്രണയം. മൂന്നാമതൊരാള്‍ക്ക് വിശദീകരിച്ചുകൊടുക്കാനാവാത്ത എന്തോ ഒന്നാണത്. വാക്കുകളാല് പകര്‍ത്താനാവാത്ത അനുഭൂതിയാണത്. പെയ്‌തു തീരാത്ത പുതുമഴയായും പൂതിമാറാത്ത നറു വസന്തമായും ഹൃദയഭിത്തിയില് പതിഞ്ഞുകിടക്കുന്ന സുഖമുള്ള സാന്ത്വനമാണ് പ്രണയം.പകരുമ്പോഴും നുകരുമ്പോഴും മനസ്സിന്റെ ആഴങ്ങളിലനുഭവിക്കുന്ന ആനന്ദത്തിന്റെ പേരാണത്. ഓരോ വാക്കിലും നോക്കിലും പുഞ്ചിരിയിലും രണ്ടാള്‍ക്ക് മാത്രമറിയുന്ന അര്‍ഥങ്ങള് ഒളിച്ചുവെക്കുന്ന ചങ്ങാത്തമാണത്. എത്ര കേട്ടാലും എത്ര കണ്ടാലും കൊതി തീരാത്ത കുളിര്‍മയാണത്. മനസ്സിന്റെ തന്ത്രികളില് പുതിയ ഈണങ്ങളായ് വിടരുന്ന അപൂര്‍വമായ സംഗീതമാണത്.\nദൈവം തീ നല്‍കി; മനുഷ്യന് അഗ്‌നിശമന യന്ത്രം കണ്ടുപിടിച്ചു. ദൈവം പ്രണയം നല്‍കി; മനുഷ്യന് വിവാഹം കണ്ടുപിടിച്ചു.എന്നൊരു പഴമൊഴിയുണ്ട്. വിവാഹത്തോടെ തീരുന്നതാണ് പ്രണയമെങ്കില് ഈ പഴമൊഴിയില് സത്യമുണ്ട്. പ്രണയാനുഭവങ്ങള് മുഴുവന് തളിരിടേണ്ടത് വിവാഹം മുതലാണെന്ന ഇസ്‌ലാമിന്റെ കാഴ്‌ചപ്പാട് ഈ പഴമൊഴിയെ വെറും `പാഴ്‌മൊഴി'യാക്കുന്നു.\nസ്വന്തം ഇണയെ പ്രണയിക്കുന്നവര് ഏറ്റവും മികച്ച ഭാഗ്യവാന്മാരും സന്തോഷമുള്ളവരുമായിരിക്കും. ഇണയെ മാത്രം പ്രണയിക്കാനാവത്തവര് അസന്തുഷ്‌ടരും അസ്വസ്ഥരുമായിരിക്കും.\nഹൃദയങ്ങള് കോര്‍ത്തിണങ്ങലാണ് ഇണകള്‍ക്കിടയില് പ്രധാനം. അതിന്റെ മാര്‍ഗവും മാനദണ്ഡവും പ്രണയമാണ്. സമ്പത്തോ സൗന്ദര്യമോ മാനദണ്ഡമാകുമ്പോള് ഇണക്കവും പ്രണയവുമാണ് നഷ്‌ടമാകുന്നത്. തറവാട്ടു മഹിമയോ സൗന്ദര്യമോ പണമോ ഇണയ്‌ക്ക് പ്രധാന മാനദണ്ഡമാക്കരുതെന്ന് തിരുനബിനിര്‍ദേശിച്ചിട്ടുണ്ട്. എന്തായിരിക്കും അതിന്റെ കാരണം?\nസൗന്ദര്യം പരിഗണിച്ചാണ് ഒരാള് ഇണയെ സ്വന്തമാക്കുന്നതെന്നു കരുതുക. എങ്കില് അതോടെ തീരുമോ സൗന്ദര്യമുള്ളവരോടുള്ള അയാളുടെ ഇഷ്‌ടം? ഇല്ലെന്നു മാത്രമല്ല, വര്‍ധിക്കുകയേ ഉള്ളൂ. പണവും പെരുമയും അങ്ങനെത്തന്നെ.\n`വസ്‌ത്രങ്ങള്' എന്നാണ് ഖുര്‍ആന് ഇണകള്‍ക്ക് ഉപമ പറഞ്ഞത് (2:187). എത്ര മനോഹരമായ ഉപമ! നമ്മുടെ കാലത്ത് കൂടുതല് പ്രസക്തമായ സന്ദേശം കൂടിയല്ലേ ഇത്. നമ്മുടെ രഹസ്യങ്ങള് മറയ്‌ക്കുന്ന വസ്‌ത്രത്തിനു മുന്നില് ഒളിച്ചു വെക്കാന് മറ്റു രഹസ്യങ്ങളില്ലല്ലോ. എങ്കില്, ഇണയുടെ അടുത്ത് മൊബൈല് ഫോണ് മറന്നുവെച്ചാല് അസ്വസ്ഥതയില്ലാത്ത എത്ര ഭര്‍താക്കന്മാരുണ്ട്, ഭാര്യമാരുണ്ട്..?\nഇണകള്‍ക്കിടയില് പ്രണയമുണ്ടാവുന്നില്ലെന്നതാണ് പുതിയ കാലത്തെ സങ്കടം. സ്‌ത്രീക്കും പുരുഷനുമിടയില് വിടര്‍ന്നുല്ലസിക്കേണ്ട പ്രണയബന്ധം `വിവാഹം' എന്ന കരാര് വരുന്നതോടെ തകര്‍ന്നുപോകുന്നതെന്തു കൊണ്ടാണ്? അതിന്റെ വലിയ കാരണം ഭക്തിയുടെ നഷ്‌ടമാണ്.അഥവാ അല്ലാഹുവിങ്കല് നിന്നുള്ള ബര്‍ക്കത്താണത്. കണ്ണിനാസ്വദിക്കാനും ഖല്‍ബില് കൊണ്ടുനടക്കാനും അവള് മാത്രമാവുമ്പോള്, കള്ളനോട്ടങ്ങളില് നിന്ന് കണ്ണിനെ തടയുന്നത് അവളെക്കുറിച്ച ഓര്‍മയാകുമ്പോള്, സ്വപ്‌നങ്ങളുടെ പങ്കുകാരിയായും, പ്രാര്‍ഥനയിലെ ഓര്‍മയായും അവള് മാത്രം ഉള്ളില് നിറയുമ്പോള് ആ ബര്‍കത്ത് നമ്മോടൊപ്പമായിരിക്കും\nവേറെ ആരില് നിന്നും ലഭിക്കാത്ത കണ്‍കുളുര്‍മ ഇണയില് നിന്നു ലഭിക്കണേ എന്ന് പ്രാര്‍ഥിക്കാന് അല്ലാഹു നിര്‍ദേശിച്ചിട്ടുണ്ടല്ലോ. (25:74)\nലോകത്തൊരാളോടും തോന്നാത്ത പ്രണയം കൂടിയല്ലേ അത്.ഇണയെ പ്രണയിക്കുമ്പോള്, ഇണ മാതം പ്രണയിനിയാകുമ്പോള് ഓരോ ദിനവും പ്രണയദിനമായിത്തീരും, തീര്‍ച്ച!


ജാതിവെറി കുഞ്ഞുങ്ങള്‍ക്കുമേല് ചാരുന്നു | RISALA WEEKLY\n1303 · Article · Articles · Issue · നീലപ്പെൻസിൽ\nകഴിഞ്ഞ ദിവസങ്ങളില് മാധ്യമങ്ങളില് റിപ്പോര്‍ട്ട് ചെയ്യപ്പെട്ട വാര്‍ത്തയാണ് ഉത്തര്‍പ്രദേശിലെ സീതാപൂര് ജില്ലയിലെ വിദ്യാര്‍ത്ഥികള് സ്‌കൂളിലെ ഉച്ചഭക്ഷണം ബഹിഷ്‌കരിച്ചത്. ഒട്ടു മിക്ക മാധ്യമങ്ങളും ദളിത് പാചകക്കാരി കാരണം കുട്ടികള് ഭക്ഷണം കഴിക്കാന് കൂട്ടാക്കിയില്ല എന്ന തലക്കെട്ടുകളാണ് കൊടുത്തത്. വിദ്യാര്‍ത്ഥികള്, ദളിത്, ഉച്ചഭക്ഷണം എന്നീ വാക്കുകളെ വളരെ സമര്‍ത്ഥമായി കൂട്ടിയിണക്കി ഉണ്ടാക്കിയ തലവാചകം. തലക്കെട്ടിന് ശേഷം വാര്‍ത്തയെ വിശദമായി സമീപിക്കുമ്പോള് വലിയ രീതിയില് സൂക്ഷ്മമായ റിപ്പോര്‍ട്ടിംഗ് നടന്നില്ല എന്ന് വ്യക്തം. സീതാപൂര് നിവാസികളില് ഭൂരിഭാഗവും ഉയര്‍ന്ന ജാതിക്കാരായ ബ്രാഹ്മണരും യാദവരുമാണെന്നാണ് വാര്‍ത്തകളില് ഉള്ളത്. ഇത് വാസ്തവമാണ്. ഉത്തര്‍പ്രദേശ് ഇന്ത്യയില് ഇന്നും ജാതികോമരങ്ങള് വാഴുന്നിടമാണ്. എന്നാല് ഇവിടെ ഒരു സൂക്ഷ്മമായ അവലോകനം നടത്തുകയാണെങ്കില്, ആ തലവാചകത്തില് ഉള്ള പ്രശ്‌നങ്ങള് വ്യക്തമാവും. പ്രൈമറി സ്‌കൂളിലെ വിദ്യാര്‍ത്ഥികളാണ് ഭക്ഷണം ബഹിഷ്‌കരിച്ചത് എന്നാണ് മാധ്യമങ്ങള് ആരോപിക്കുന്നത്. കൂടുതലും പ്രായപൂര്‍ത്തിയാകാത്തവര്. കുട്ടികള്‍ക്കാണോ മാതാപിതാക്കള്‍ക്കാണോ ഇതില് യഥാര്‍ത്ഥ പങ്ക്? മാധ്യമങ്ങള് വിദ്യാര്‍ത്ഥികള് ദളിത് സ്ത്രീ പാചകം ചെയ്ത ഉച്ച ഭക്ഷണം ബഹിഷ്‌കരിച്ചു എന്നെഴുതുമ്പോള് അതില് ധാര്‍മികപരമായുള്ള പ്രശ്‌നം ചര്‍ച്ച ചെയ്യപ്പെടേണ്ടതുണ്ട്. ഓണ്‍ലൈന് മാധ്യമങ്ങളായ First post, DNA, The Logical Indian തുടങ്ങിയവയൊക്കെയും ഇത്തരത്തിലാണ് വാര്‍ത്ത കൊടുത്തത്. വാര്‍ത്തകളുടെ തലക്കെട്ടുകള് ആകര്‍ഷണീയമാക്കുക എന്നത് പറഞ്ഞു പഠിപ്പിക്കുന്ന മാധ്യമ തന്ത്രങ്ങളിലൊന്നാണ്. കൗമാരക്കാര് പോലുമല്ലാത്ത വിദ്യാര്‍ത്ഥികള് യാതൊരു വിധ ബാഹ്യ ഇടപെടലുകളും ഇല്ലാതെ താഴ്ന്ന ജാതിയില് പെട്ട ആളുണ്ടാക്കിയ ഭക്ഷണം കഴിച്ചില്ല എന്ന വാദം വിശ്വാസ്യമല്ല. അതേ സമയം കുട്ടികള് കഴിക്കാന് കൂട്ടാക്കിയില്ല എന്ന് വരുത്തുന്നതിന്റെ നിയമ സാധുത പരിശോധിക്കേണ്ടിയിരിക്കുന്നു. ദളിത് വിഭാഗത്തിലെ പാചകക്കാരിയെ ഒഴിവാക്കാന് എളുപ്പം ഉപയോഗിക്കാവുന്ന ന്യായമാണ് ഇത്. ജാതി വെറിയുടെ പഴി കുട്ടികള്‍ക്കുമേലിട്ട് ഒഴിഞ്ഞു മാറുന്നവര്‍ക്ക് മാധ്യമങ്ങള് ചെയ്യുന്ന ഒത്താശയാണ് വാര്‍ത്തകളെ ഇത്തരത്തില് സമീപിക്കുന്നത്. വിദ്യാലയങ്ങളില് ദളിത് വിഭാഗത്തിലെ പാചകക്കാരി ഉച്ചഭക്ഷണം പാകം ചെയ്യുന്നതില് മറ്റു ജാതിക്കാര്‍ക്ക് അതൃപ്തിയുള്ളതായി വാര്‍ത്തകള് മുമ്പും വന്നിട്ടുണ്ട്. പക്ഷേ, ഇത്തരം വാര്‍ത്തകള് ഒറ്റവരിയില് വിദ്യാര്‍ത്ഥികള് കാരണമാണ് പാചകക്കാരിക്ക് വിലക്ക് വരുന്നതെന്ന ന്യായം തിരുത്തേണ്ടിയിരിക്കുന്നു.\nആധാര് കവരുന്ന സ്വാതന്ത്ര്യം\nഇന്ത്യയില് ഇന്ന് പൗരത്വാവകാശം മുതലുള്ള വ്യക്തിഗത ആവശ്യങ്ങള്‍ക്ക് അഅഉഒഅഞ നിര്‍ണായക രേഖയായി മാറ്റപ്പെട്ട് കഴിഞ്ഞു. രാജ്യത്തെ ഓരോ പൗരന്റെയും ചലനങ്ങള് സസൂക്ഷ്മം ഭരണകൂട വൃത്തത്തിന്റെ മേല്‍നോട്ടത്തിലായിരിക്കും. ചുരുക്കം ചില മനുഷ്യാവകാശ പ്രവര്‍ത്തകരും സംഘടനകളും നടത്തിയ മുറവിളികള്‍ക്ക് പുറമെ ആധാറിന്റെ സങ്കീര്‍ണതകളെ പരിശോധിക്കാന് വലിയ രീതിയിലുള്ള സമ്മര്‍ദമൊന്നും അധികാരികള്‍ക്ക് ഉണ്ടായിട്ടില്ല. എന്നാല് ആധാര് എങ്ങനെയാണ് ജനങ്ങളുടെ സ്വാതന്ത്ര്യത്തെയും അവകാശങ്ങളെയും അവരറിയാത്ത രീതിയില് ബാധിക്കുന്നതെന്ന് വെളിപ്പെടുത്തേണ്ടത് മാധ്യമങ്ങളാണ്. തീര്‍ച്ചയായും നിരവധി മാധ്യമ സ്ഥാപനങ്ങള് ഇത് ചെയ്തിട്ടുമുണ്ട്. പക്ഷേ, ഔളളശിഴീേി ജീേെ കിറശമ നടത്തിയ ഏറ്റവും പുതിയ അന്വേഷണത്തില് പുറത്തു വന്ന വിവരങ്ങള് ഗൗരവതരമായ പുനര്‍വിചിന്തനം ആവശ്യപ്പെടുന്നതാണ്. കോടാനുകോടി ജനങ്ങളുടെ ബയോമെട്രിക് തിരിച്ചറിയല് രേഖയായ ആധാറിലെ വിവരങ്ങളിലേക്ക് ആര്‍ക്കും എളുപ്പം നുഴഞ്ഞു കയറാം. ഓരോ പൗരന്റെയും സ്വകാര്യ വിവരങ്ങള് ചോര്‍ത്താന് അത്യാവശ്യം സമര്‍ത്ഥനായ ഒരു വിവര സാങ്കേതിക വിദഗ്ധനാല് സാധിക്കും എന്നാണ് Huffington Post അന്വേഷിച്ചു വ്യക്തമാക്കുന്നത്. Huffington Post ലെ വാര്‍ത്തക്ക് ശേഷം മറ്റു മുഖ്യധാരാ മാധ്യമങ്ങളും ഇക്കാര്യം പ്രസിദ്ധീകരിച്ചു. കമ്പ്യൂട്ടര് വിദഗ്ധന് ഋറമംമൃറ ടിീംറലി വളരെ മുമ്പ് പ്രകടിപ്പിച്ച ആശങ്കയായിരുന്നു ഇത്. എന്നാല് അതിനു ഇന്ത്യന് മാധ്യമങ്ങള് നല്‍കിയ പ്രാധാന്യം വളരെ കുറവായിരുന്നു. ഇത്തരം വാര്‍ത്തകള് കൂടുതല് സാങ്കേതികമാക്കി മാറ്റാതെ സാധാരണക്കാര്‍ക്ക് മനസിലാക്കാന് സാധിക്കും വിധം ലളിതമായി എത്തിക്കാന് പ്രാദേശിക മാധ്യമങ്ങള്‍ക്ക് കഴിയണം. ആധാര് അവകാശപ്പെടുന്ന സുരക്ഷിതത്വം എത്ര ദുര്‍ബലമാണെന്ന് ഓരോ ഇന്ത്യക്കാരനും തിരിച്ചറിയണം. ഔളളശിഴീേി ജീേെ ന്റെ റിപ്പോര്‍ട്ടനുസരിച്ച് ഒരാള് ആധാര് വിവരങ്ങള് ചോര്‍ത്താന് പ്രാപ്തനാണെങ്കില് അയാള്‍ക്ക് ഒന്നിലധികം വ്യാജ ആധാര് നിര്‍മിക്കാനും സാധിക്കും. മുമ്പ് സെല് ഫോണ് നമ്പര് ആധാറുമായി ബന്ധിപ്പിക്കാന് ഒട്ടനവധി വിജ്ഞാപനങ്ങള് ഭരണകൂടം നടത്തി. എന്നാല് അതിന്റെ ആവശ്യകതയെ യുക്തിസഹമായി ചോദ്യം ചെയ്ത് റിപ്പോര്‍ട്ടുകള് തയാറാക്കാന് കുറഞ്ഞ മാധ്യമങ്ങളെ ശ്രമിച്ചിട്ടുള്ളൂ.\n2013 ലെ മുസാഫര് നഗര് കലാപത്തിന് ശേഷം ഉത്തര്‍പ്രദേശിലെ ഷംലി ജില്ലയില് മുഖ്യധാരാ മാധ്യമങ്ങളുടെ ഇടപെടലുകള് വളരെ പരിമിതമായേ നടക്കാറുള്ളൂ. അതിനാല് മറ്റു സ്രോതസ്സുകളെ ആശ്രയിക്കുന്നു. അതിലൊന്ന്, ഡോക്യുമെന്ററി സംവിധായകന് നകുല് സിംഗ് സാഹ്നി രൂപീകരിച്ച ‘ചലച്ചിത്ര അഭിയാന്’ എന്ന സംഘടനയാണ്. ഷംലി ജില്ലയിലും മുസാഫര്‍പുരിലുമൊക്കെ ഉള്ള കലാപാനന്തര റിപ്പോര്‍ട്ടുകള് നിരന്തരമായി ചെയ്യുന്നത് ചലച്ചിത്ര അഭിയാനാണ്. കര്‍ഷകരുടെ പ്രശ്‌നങ്ങള് മുതല് ദളിത് ബഹുജന് സമുദായങ്ങളുടെ ജീവിത സാഹചര്യങ്ങളെ കുറിച്ചും ഈ സംഘടന വിശദമായ റിപ്പോര്‍ട്ടുകള് ചെയ്യാറുണ്ട്.\nഓരോ തരത്തില് മുഖ്യധാരക്ക് യുക്തിപൂര്‍വം നേരിടാന് കഴിയാത്ത കപട വാര്‍ത്തകളെ (fake news) പൊളിച്ചെഴുതാന് ചലച്ചിത്ര അഭിയാനിനു കഴിയാറുണ്ട്. എന്നാല് ചലച്ചിത്ര അഭിയാന്റെ പ്രവര്‍ത്തനങ്ങള് മാധ്യമങ്ങളിലൂടെ അറിയുക ക്ലേശകരമാണ്. ഇന്ത്യന് എക്‌സ്പ്രസ് ആണ് അത്തരത്തില് നകുല്‍സിംഗ് സാഹ്‌നിയുടെ പ്രവര്‍ത്തനങ്ങള് ഉയര്‍ത്തിക്കാട്ടിയത്.\nഅന്താരാഷ്ട്ര കായിക ലോകത്ത് വിവാദം സൃഷ്ടിച്ച സംഭവങ്ങളില് ഒന്നായിരുന്നു ഇക്കഴിഞ്ഞ യു എസ് ഓപ്പണില് സെറീനാ വില്യംസ് എന്ന ടെന്നീസ് പ്രതിഭ ജപ്പാനിന്റെ നവോമി ഒസാക്കയോട് പരാജയപ്പെട്ടത്. ടെന്നീസ് കളത്തില് സെറീനയുടെ പരിശീലകന് ഗ്യാലറിയില് ഇരുന്ന് നിര്‍ദേശങ്ങള് നല്‍കുന്നു എന്ന് പറഞ്ഞ് വിധികര്‍ത്താവ് സെറീനയോട് ക്ഷോഭിച്ചു. പക്ഷേ പരിശീലകനെ അഭിമുഖീകരിച്ചായിരുന്നില്ല സെറീന നില്‍ക്കുന്നുണ്ടായിരുന്നത്. കാര്യമറിയാതെ തന്നോട് ക്ഷോഭിക്കുന്ന വിധികര്‍ത്താവിനോട് സെറീനയും കയര്‍ത്തു. മത്സരത്തിന് ശേഷം വന്ന ഒരു കാര്‍ട്ടൂണ് ആണ് ലോക ശ്രദ്ധ നേടിയത്. മാധ്യമ ലോകത്തെ ഭീമന് റൂബര്‍ട്ട് മര്‍ഡോക്കിന്റെ Herald Sun പത്രത്തിലെ Mark Knight എന്ന ആസ്‌ത്രേലിയന് കാര്‍ട്ടൂണിസ്‌ററ് വരച്ച ചിത്രം അങ്ങേയറ്റം വംശീയത ഉള്ളതായിരുന്നു. സെറീനയെ ഭീമാകാരമായി ചിത്രീകരിച്ച കാര്‍ട്ടൂണ് എതിരാളി ഒസാക്കയെ സ്വര്‍ണ തലമുടിക്കാരിയയായും അവതരിപ്പിച്ചു. കാര്‍ട്ടൂണില് ക്രോധയായി തന്റെ ടെന്നീസ് റാക്കറ്റ് പൊട്ടിച്ചെറിയുന്ന സെറീനയും, പശ്ചാത്തലത്തില് എതിരാളി ഒസാക്കയോട് താങ്കള്‍ക്ക് ദയവായി സെറീനയെ വിജയിപ്പിക്കാമോ എന്ന് അമ്പയര് ചോദിക്കുന്നതുമായ രംഗമാണ്. ഹാസ്യത്തെക്കാളുപരി സെറീനയുടെ പരാജയത്തിന്റെ ആഘോഷമായിരുന്നു ലോക മാധ്യമങ്ങളില്. ഭിന്നമായ അഭിപ്രായങ്ങള് സംഭവം സൃഷ്ടിച്ചെങ്കിലും, സെറീനയെ യാതൊരു വംശീയാക്ഷേപവും ഇല്ലാതെയാണ് വരച്ചതെന്ന വാദം യുക്തിപരമല്ല. ആസ്‌ത്രേലിയയുടെ ചരിത്രം ആ രാജ്യത്തെ അടയാളപ്പെടുത്തുന്നത്, ലോകത്തെ ഏറ്റവും വികൃതമായ വംശീയത മനസിലേറി നടക്കുന്ന ജനതയായാണ്. വെളുത്തവന്റെ കുത്തകയായ ടെന്നീസ് കളത്തില് സ്റ്റെഫി ഗ്രാഫ്, മരിയ ഷറപ്പോവ തുടങ്ങിയ വെളുത്ത ശരീരങ്ങളെ മാത്രം കണ്ട് ശീലിച്ചപ്പോള്, ആ കാഴ്ചപ്പാടിനെ ഉടച്ചുവാര്‍ത്തത് വില്യംസ് സഹോദരിമാരാണ്. സെറീനയാണ് അതില് ഏറ്റവും കൂടുതല് വംശീയമായും ലിംഗപരമായും വിവേചനങ്ങള്‍ക്ക് ഇരയായത്. മാര്‍ക്ക് നൈറ്റിന്റെ കാര്‍ട്ടൂണുകള് മുമ്പും ആഫ്രിക്കന് ജനതയെ മാനുഷികതയില്ലാതെ ചിത്രീകരിക്കാന് മിടുക്കു കാട്ടിയിട്ടുണ്ട്. Washington Times, Newyork Times തുടങ്ങി പല പ്രമുഖ പത്രങ്ങളും കാര്‍ട്ടൂണിന്റെ രാഷ്ട്രീയത്തെ നിശിതമായി വിമര്‍ശിക്കുമ്പോള് അതിനെ കലാ സ്വാതന്ത്ര്യമായി മാത്രം കണ്ടാല് മതിയെന്ന് പറയുന്ന മാധ്യമങ്ങളും ഒട്ടും കുറവല്ല.\nചൈന മ്യാന്മറിന് പഠിക്കുകയാണോ?\nചൈനയിലെ ഭരണകൂടം പൗരന്മാര്‍ക്ക് നേരെ നടത്തുന്ന അതിക്രമങ്ങള് മാധ്യമങ്ങളിലൂടെ പുറം ലോകത്തെത്താന് തുടങ്ങി. ബന്ധുമിത്രാദികള് അപ്രതീക്ഷിതമായി കാണാതാവുന്നതിനെ കുറിച്ച് ആശങ്കപ്പെട്ടവര്‍ക്ക് മുന്നില് സത്യങ്ങള് തുറന്നുകാട്ടപ്പെടുന്നത് ഇപ്പോഴാണ്. ചൈനയില് തീവ്രവാദത്തെ ദുരീകരിക്കാനെന്ന ആരോപണവുമായി രാജ്യത്തെ വടക്ക് പടിഞ്ഞാറന് പ്രവിശ്യയില് പ്രവര്‍ത്തിക്കുന്ന തടവറയിലാണ് ‘ഉയിഗൂര്’ മുസ്‌ലിം വിഭാഗത്തിലെ ഒരു കോടിയോളം വരുന്ന ജനങ്ങളില് പലരും. രാജ്യത്തിന്റെ സുരക്ഷയുടെ ഭാഗമാണിതെല്ലാം എന്നാണ് ഭരണകൂട പ്രസ്താവന. യഥാര്‍ത്ഥത്തില് രാജ്യത്തെ നീതിന്യായ വ്യവസ്ഥിതിയെ മറികടന്ന് നടക്കുന്ന പ്രചാരണങ്ങളുടെ ഭാഗമായി ന്യൂനപക്ഷ സമൂഹത്തിന്റെ സാംസ്‌കാരികതയെ തുടച്ചു മാറ്റുകയും അവരെ നിര്‍ബന്ധപൂര്‍വം ചൈനീസ് ഭരണകര്‍ത്താക്കളുടെ അനുസരണകര്‍ത്താക്കളാക്കുകയുമാണ് മുഖ്യലക്ഷ്യം. ചൈനയിലെ ഗമ്വവസ, ക്വയലസവ വിഭാഗത്തില് പെട്ടവരും ഈ വെല്ലുവിളി നേരിടുകയാണ്. ഇന്ന് ചൈനയില് തടവറയില് നിന്ന് പുറത്തുവന്നവരും, അപ്രത്യക്ഷരായവരുടെ ബന്ധുക്കളും നല്‍കുന്ന സത്യവാങ്മൂലങ്ങള് ശേഖരിക്കുകയാണ് മനുഷ്യാവകാശ പ്രവര്‍ത്തകര്. The Atlantic, The Guardian, New York Times, Al Jazeera തുടങ്ങിയ മാധ്യമ സ്ഥാപനങ്ങള് വാര്‍ത്ത വെളിപ്പെടുത്തിയെങ്കിലും, മറ്റ് മാധ്യമ സ്ഥാപനങ്ങളും സത്യം പുറത്തു കൊണ്ടുവരേണ്ടിയിരിക്കുന്നു. കഴിഞ്ഞ ജൂലൈയില് Hong Free Press പുറത്തുവിട്ട വാര്‍ത്ത ബഹളങ്ങള് സൃഷ്ടിക്കാതെ കടന്നുപോയി. ഉയിഗൂര് ഗോത്രത്തെ ഷി ജിപിങിന്റെ ഭരണകൂടം, ‘നേര്‍വഴിക്ക്’ നടത്താനുള്ള പ്രയത്‌നങ്ങളാണ് ഇതൊക്കെയെന്നാണ് ദേശീയ മാധ്യമങ്ങളോട് പറയുന്നത്. അയല് രാജ്യങ്ങളായ കസാകിസ്താനിലുള്ളവര്‍ക്ക് ബന്ധുക്കളുമായുള്ള എല്ലാ ബന്ധവും വിച്ഛേദിക്കപ്പെടുകയാണ്. ചൈനീസ് ഭരണകൂടം പട്ടാള ചിട്ടയില് നടത്തുന്ന കമ്മ്യൂണിസ്‌ററ് ഭരണത്തെ ചോദ്യം ചെയ്യുക എളുപ്പമല്ല. എന്നാല് പോലും മാധ്യമങ്ങളിലൂടെ ഉയിഗൂര് ഗോത്രം നേരിടുന്ന പീഡനങ്ങള് പുറംലോകമറിയേണ്ടിയിരിക്കുന്നു. അഹ ഖമ്വലലൃമ യുടെ റിപ്പോര്‍ട്ട് പ്രകാരം തടവറയിലിട്ട മുസ്‌ലിംകളെ വിവിധ തരത്തിലുള്ള അടിച്ചമര്‍ത്തലുകള്‍ക്ക് വിധേയമാക്കുകയാണ് ചെയ്യുന്നത്. മുന് തടവുകാരന്റെ സത്യവാങ്മൂലത്തില് തങ്ങളെ ചൈനീസ് പട്ടാളം ദേശീയഗാനം മനഃപാഠമാക്കാനും, മാവോയെ പ്രകീര്‍ത്തിക്കാനും ആജ്ഞാപിച്ചു എന്ന് പറയുന്നു. ഇത്തരം തുറന്നുപറച്ചിലുകളിലൂടെ വ്യക്തമാണ് ആരെയാണ് ചൈന ഭയക്കുന്നതെന്ന്. മുസ്‌ലിംകളെ മതപരമായ ജീവിതം നയിക്കാന് അനുവദിക്കുന്നതിലൂടെ രാജ്യത്തിനു ഭീഷണി ഉണ്ടായേക്കുമെന്നാവും ചൈനീസ് ഭരണകൂടത്തിന്റെ കണക്ക് കൂട്ടലുകള്. ചൈന മാധ്യമങ്ങളോട് പ്രതികരിക്കാറില്ലെങ്കിലും ഇത്തരം മനുഷ്യാവകാശ ലംഘനങ്ങളില് അന്താരാഷ്ട്ര മാധ്യമങ്ങള് നടത്തേണ്ട ഇടപെടലുകള് വളരെ നിര്‍ണായകമാണ്. ചൈന മറ്റൊരു റാഖൈന് ആവാതെ നോക്കേണ്ട ദൗത്യം മാധ്യമങ്ങള്‍ക്ക് കൂടിയാണ്.\nജാതിവെറി കുഞ്ഞുങ്ങള്‍ക്കുമേല് ചാരുന്നു added by risalaadmin on October 4, 2018


സുപ്രീംകോടതി അടച്ചു; ജഡ്ജിമാര് വീടുകളില് ഇരുന്ന് കേസുകള് പരിഗണിക്കും - Samakalika Malayalam\nസുപ്രീംകോടതി അടച്ചു; ജഡ്ജിമാര് വീടുകളില് ഇരുന്ന് കേസുകള് പരിഗണിക്കും\nBy സമകാലിക മലയാളം ഡെസ്‌ക് | Published: 23rd March 2020 12:11 PM |\nLast Updated: 23rd March 2020 12:11 PM | A+A A- |\nന്യൂഡല്‍ഹി: കോവിഡ് വ്യാപനം തടയുന്നതിന്റെ ഭാഗമായി സുപ്രീംകോടതി അടച്ചു. അടിയന്തര പ്രാധാന്യമുളള കേസുകള് മാത്രമേ ഇനി പരിഗണിക്കൂ. ജഡ്ജിമാര് വീടുകളില് ഇരുന്ന് കേസുകള് പരിഗണിക്കും. വീഡിയോ കോണ്‍ഫറന്‍സിങ് വഴി അടിയന്തര പ്രാധാന്യമുളള കേസുകള് കേള്‍ക്കും. ഇതിനായി ആഴ്ചയില് ഒരു ദിവസം മാത്രമേ സുപ്രീംകോടതിയുടെ കെട്ടിടം തുറക്കൂവെന്നും സുപ്രീംകോടതിയുടെ നിര്‍ദേശത്തില് പറയുന്നു.\nഅഭിഭാഷകര് കോടതിയിലേക്ക് വരുന്നതും വിലക്കിയിട്ടുണ്ട്. ഇന്ന് കോടതിയിലെ ലോയേഴ്‌സ് ചേമ്പര് വൈകീട്ട് സീല് ചെയ്യുമെന്നും നിര്‍ദേശത്തില് പറയുന്നു. കോവിഡ് വ്യാപനം തടയുന്നതിനായുളള മുന്‍കരുതലിന്റെ ഭാഗമായി കേരള ഹൈക്കോടതിയും അടച്ചിടാന് തീരുമാനിച്ചിട്ടുണ്ട്. ഏപ്രില് എട്ടുവരെ അടച്ചിടാനാണ് ഹൈക്കോടതി തീരുമാനിച്ചത്.\nഅടിയന്തര ഹര്‍ജികള് ചൊവ്വ, വെളളി ദിവസങ്ങളില് പരിഗണിക്കും. ഹേബിയസ് കോര്‍പ്പസ് അടക്കമുളള ഹര്‍ജികളാണ് ഈ ദിവസങ്ങളില് പരിഗണിക്കുക. കോവിഡ് ഭീതിയുടെ പശ്ചാത്തലത്തില് ഹൈക്കോടതിയില് നിയന്ത്രണം ഏര്‍പ്പെടുത്തണമെന്ന് അഡ്വക്കേറ്റ് ജനറലും അഭിഭാഷക അസോസിയേഷനും ആവശ്യപ്പെട്ടിരുന്നു. ഇവര് ചീഫ് ജസ്റ്റിസിനെ നേരിട്ട് കണ്ടാണ് നിയന്ത്രണങ്ങള് ഏര്‍പ്പെടുത്തണമെന്ന് ആവശ്യപ്പെട്ടത്. ഇത് കണക്കിലെടുത്താണ് നടപടി.\nകോവിഡ് വ്യാപനം സുപ്രീംകോടതി ജഡ്ജിമാര് കേസുകള് സുപ്രീംകോടതി


ലോക മലമ്പനി നിവാരണദിനം ഇന്ന്\n'മലമ്പനി നിവാരണം എന്നില് നിന്നാരംഭം'\nതിരുവനന്തപുരം: കോവിഡ് 19 പ്രതിരോധ പ്രവര്‍ത്തന കാലത്തും മലമ്പനിക്കെതിരെ ജാഗ്രത പുലര്‍ത്തണമെന്ന് ആരോഗ്യ മന്ത്രി കെ.കെ. ശൈലജ ടീച്ചര്. 'മലമ്പനി നിവാരണം എന്നില് നിന്നാരംഭം' എന്നതാണ് ഈ വര്‍ഷത്തെ ദിനാചരണ സന്ദേശം. 2007 മുതല് ലോകാരോഗ്യ സംഘടന എല്ലാ വര്‍ഷവും ഏപ്രില് 25ന് ലോക മലമ്പനി ദിനമായി ആചരിച്ചുവരികയാണ്. ലോക രാജ്യങ്ങള് മലമ്പനിയ്‌ക്കെതിരായി ഇതുവരെ നടത്തിയതും ഇനി തുടരേണ്ടതുമായ പ്രവര്‍ത്തനങ്ങളെക്കുറിച്ച് ജനങ്ങളില് അവബോധമുണ്ടാക്കുകയാണ് ഈ ദിനാചരണത്തിന്റെ ലക്ഷ്യം. കൊതുകില് നിന്നും രക്ഷ നേടിയാല് തന്നെ മലമ്പനിയില് നിന്നും രക്ഷ നേടാവുന്നതാണ്. ആരോഗ്യ ജാഗ്രതയുടെ ഭാഗമായി മഴക്കാല പൂര്‍വ ശുചീകരണം ശക്തിപ്പെടുത്തേണ്ടതാണ്. മലമ്പനിയ്ക്ക് മറ്റു പനിയുടെ ലക്ഷണങ്ങളുമായി സാമ്യ മുള്ളതിനാല് പനി, മലമ്പനിയാണോ അല്ലയോ എന്ന് ഉറപ്പാക്കേണ്ടത് അത്യാവശ്യമാണ്. അംഗീകൃത ചികിത്സാ മാര്‍ഗരേഖ പ്രകാരം മലമ്പനിക്കെതിരായ ഫലപ്രദമായ സമ്പൂര്‍ണ ചികിത്സ സംസ്ഥാനത്തെ എല്ലാ സര്‍ക്കാര് ആശുപത്രികളിലും തികച്ചും സൗജന്യമായി ലഭ്യമാണെന്നും മന്ത്രി വ്യക്തമാക്കി.\nഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങളുടെ ഭാഗമായി 2025ഓടെ കേരളത്തില് നിന്ന് തദ്ദേശീയ മലമ്പനി ഇല്ലാതെയാക്കുവാനും, മലമ്പനി മൂലമുള്ള മരണം ഇല്ലാതാക്കുന്നതിനുമാണ് കേരള സര്‍ക്കാര് ലക്ഷ്യമിടുന്നത്. മലമ്പനി നിവാരണ ത്തിനുള്ള കര്‍മ്മ പദ്ധതി തയ്യാറാക്കി അതിനു വേണ്ടിയുള്ള പ്രവര്‍ത്തനങ്ങള് സംസ്ഥാനത്ത് നടന്നു വരികയാണ്. ഈ ലക്ഷ്യ പ്രാപ്തിക്കായി ആരോഗ്യ വകുപ്പിനോടൊപ്പം തദ്ദേശ സ്വയം ഭരണ വകുപ്പിന്റേയും, ഇതര വകുപ്പുകളുടേയും, ഏജന്‍സികളുടേയും പൊതുജനങ്ങളുടേയും സഹകരണം അഭ്യര്‍ത്ഥിക്കുന്നതായും മന്ത്രി കെ.കെ. ശൈലജ ടീച്ചര് വ്യക്തമാക്കി.\nമലമ്പനിയ്ക്ക് കാരണമാകുന്ന കൊതുകുകള് ശുദ്ധ ജലത്തില് മുട്ടയിട്ട് വളരുന്നതിനാല് വീടിനുള്ളിലും പരസരങ്ങളിലും വെള്ളം കെട്ടി നില്‍ക്കാനുള്ള സാഹചര്യം ഒഴിവാക്കുക.\nറോഡ്/കെട്ടിട നിര്‍മ്മാണം നടക്കുന്ന സ്ഥലങ്ങളിലും ജല ദൗര്‍ല്ലഭ്യമുള്ള സ്ഥലങ്ങളിലും വെള്ളം സൂക്ഷിച്ചിരിക്കുന്ന ടാങ്കുകളിലും, പാത്രങ്ങളിലും കൊതുക് വളരുന്നി ല്ലെന്നുറപ്പാക്കുക.\nഒരാള്‍ക്ക് മലമ്പനി സ്ഥിരീകരിച്ചു കഴിഞ്ഞാല് മറ്റു കുടും ബാംഗങ്ങളുടേയും ചുറ്റുമുള്ള 50 വീടുകളില് ഉള്ളവരുടേയും രക്ത പരിശോധന നടത്തി രോഗപ്പകര്‍ച്ച സാധ്യത നിര്‍ണ്ണയിക്കേ ണ്ടതാണ്. പത്ത് ദിവസത്തിനുള്ളില് ഐ.ആര്.എസ് (വീടിനുള്ളിലെ ചുമരില് കീടനാശിനി തളിക്കുന്നത്) ഐ.എസ്.എസ്, ഫോഗിംഗ് എന്നീ കൊതുക നശീകരണ പ്രവര്‍ത്തനങ്ങള് ഉറപ്പു വരുത്തേ ണ്ടതാണ്. അതിനായി പൊതുജനങ്ങള് ആരോഗ്യ പ്രവര്‍ത്തകരോട് സഹകരിക്കേണ്ടതാണ്.